
SVETI BONAVENTURA 






O PISCU OVOGA DJELA 

Svom sam prijevodu »većega« ŽIVOTOPISA sv. 
Franje — Legenda maior — dodao i opširniji živo¬ 
topis sv. Bonaventure, kardinala-biskupa i crkve¬ 
noga naučitelja, koji je napisao i ovo djelce. Sma¬ 
tram ikorisnim da njegov životopis ponovno, ali u 
skraćenom obliku, iznesem pred zainteresirane či¬ 
taoce, jesr će u tom slučaju, tako mi se bar čini, 
s većom duhovnom korišću pristupiti čitanju i stu¬ 
diju Svečeva djelca što vam ga, evo, donosimo prvi 
puta u hrvatskom prijevodu. Smatram to korisnim 
napose poradi dviju okolnosti koje su važne za vre¬ 
dnovanje ovoga djelca. Prva važna okolnost je u 
tome, što ga je napisao svetac, a druga je u tome, 
što ga je napisao mistik na temelju vlastitih isku¬ 
stava s toga tajnovitog područja. 

BONAVENTURA je Svečevo redovničko ime, a 
na krštenju je dobio ime Ivan. Rođen je godine 
1221. u gradiću Bagnorea u talijanskoj pokrajini 
Vilterbo. 

U ranoj se mladosti Bogu posvetio u Franje¬ 
vačkom redu. Odlikovao se pobožnošću, imao je 
dobru i plemenitu narav, sačuvao je krsnu neduž- 
nost pa se i na njega mogu punim pravom primi- 

jeniti riječi Evanđelja kojima sv. Luka karakterizi¬ 
ra mladog Isusa, kad piše: »Isus napredovaše u mu¬ 
drosti, dobi i milosti, kod Boga i ljudi.« 1 

Osnovno i srednje školovanje je dovršio pod 
učiteljskim vodstvom braće franjevaca u svom rod¬ 
nome mjestu. Visoko školovanje — studij filozofije 
i teologije — svršio je u Parizu, gdje mu je među 
ostalima bio učiteljem glasoviti pariški profesor, 
franjevac ALEKSANDAR HALEŠKI. U Parizu je za¬ 
jedno studirao s nešto mlađim kolegom, glasovi¬ 
tim teologom TOMOM AKVINSKIM. Bilo je to 
idealno svetačko prijateljstvo koje je obojicu uza¬ 
jamno duhovno obogaćivalo. — Papa Pio XII je 
ovu dvojicu svetaca-učenjaka punim pravom odli¬ 
kovao blistavim naslovom »sacrae theologiae priu- 
cipes« — prvaci svetoga bogoslovlja. 

Ako se može i smije, kad se radi o redovnici¬ 
ma, u svjetovnjačkom stilu govoriti o karijeri, onda 
za Bonaventuru možemo reći da je i u svom Redu 
i u crkvenoj hijerarhiji postigao najveći domet. — 
Prije svega je na Generalnom kapitulu svoga reda 
o Duhovima godine 1257. u Rimu izabran za vrhov¬ 
noga poglavara, postao je generalnim ministrom. 
Franjevačkim je redom upravljao sedamnaest go¬ 
dina i iza sebe ostavio duboke tragove svoga mu¬ 
drog i razboritog upravljanja. — U toj ga je dugo¬ 
ročnoj službi zateklo i promaknuće u crkvenoj hi' 
jerarhiji. Svetost njegova života, njegova učenost, 
propovjednička i spisateljska nadarenost, njegove 
naravne sposobnosti i općeljudska svojstva svratiše 
na nj pozornost pape Grgura X. Papa ga je trebao; 
odlučio je, naime, povjeriti mu velike zadatke. Iako 
se Bonaventura opirao, Grgur ga je ipak imenovao 

» Lk 2, 52. 

kardinalom-biskupom suburbikarne biskupije Alba- 
no. Tako je kraće vrijeme bio istovremeno i vrhov¬ 
ni poglavar Franjevačkog reda i kardinal-biskup. 

Kad je godine 1274. papa sazvao opći crkveni 
koncil u Lyonu, Bonaventura je morao odmah poći 
onamo. Premalo je, reknemo li da je u radu koncila 
bio vrlo aktivan. Štoviše, bio je on jedan od glav¬ 
nih pokretača sviju koncilskih pothvata i zahvata. 
Bez sustezanja možemo reći da je bio duša toga 
koncila. 

Prije nego što je pošao na koncil, sazvao je 
generalni kapitul svoga Reda da se i on isto tako 
održi u Lyonu. Kapitul je održan između prvoga i 
drugog zasjedanja koncila, a predsjedao mu je Bo¬ 
naventura. Brat Jeronim iz Ascoli-ja je izabran za 
Bonaventurina nasljednika i od njega je preuzeo 
vrhovnu vlast u Redu. 

Bonaventura se kao osoba najvećega papina 
povjerenja nije nimalo štedio u svladavanju teških 
i složenih zadataka koji su mu bili povjereni. Od 
silnih je duševnih i tjelesnih napora iznemogao i 
na smrt obolio. Primivši pobožno sv. sakramente, 
u rano je jutro, a bila je nedjelja, 15. srpnja 1274. 
svetački preminuo. Nakon svečanih zadušnica poko¬ 
pan je u franjevačkoj crkvi u Lyonu. 


* 

* h 

Sv. Bonaventura se proslavio na profesorskoj 
katedri kao predavač sv. bogoslovlja, na propovje¬ 
daonici kao izvrstan crkveni govornik, a na stolici 
vrhovnoga poglavara svoga Reda je stekao besmrt- 

ne zasluge kao razuman i razborit redovnički po¬ 
glavar. Njegova učenost, svetost i neviđena radi¬ 
nost na poseban način dođoše do izražaja u nje¬ 
govoj napisanoj ostavštini. Spisateljska mu je bo- 
goslovska djelatnost došla do puna izražaja istom 
krajem prošloga stoljeća, kad su mu godine 1898. 
tiskom izdana sveukupna djela — opera omnia — 
u osam velikih svezaka tzv. folio-formata. To kri¬ 
tičko izdanje njegovih djela je priredio znanstveni 
kolegij Franjevačkog reda koji nosi i njegovo ime. 2 

Bonaventura nije samo bio velik Božji ugodnik, 
svetac, nego je osim toga bio obdaren i onim naj¬ 
višim i naj savršenijim oblikom milosnoga života 
koji se zove mistika. Bio je odlikovan posebnim mi- 
losnim svjetlom u objašnjavanju nevidljivih, otaj- 
stvenih zbivanja u duši čovjeka koji svim silama, 
surađujući s Božjom milošću, nastoji ostvariti evan¬ 
đeoski zahtjev našega Spasitelja koji je sadržan u 
riječima: »Budite savršeni kao što je savršen Otac 
vaš nebeski.« 3 — Tako među njegovim ostalim teo¬ 
loškim djelima dogmatskoga i biblijskoga sadržaja 
posebno mjesto zauzimaju djela iz područja misti¬ 
ke. U tim je svojim djelima iznio i na svoj osebujan 
način obradio vlastita mistična doživljavanja i ste¬ 
čena mistična iskustva. U usporedbi s njegovim osta¬ 
lim djelima ovovrsna mu djela nisu opsežna, nego 
su kratka i zbijena. 

U VIII. svesku Bonaventuirinih sveukupnih dje¬ 
la objavljeno je deset njegovih djela iz područja 
mistike. Navodimo ih sve redom radi informacije: 


2 Collegium S. Bonaventurae — Ouaracchi (Ad Claras 
Aquas) — Firenze. 

2 Mt 5, 48. 

1. De triplici via, alias Incendium amoris — 
Tri puta ili Požar ljubavi 

2. Soliloquium de quatuor mentalibus exerci- 
tiis — Saimogiovor o četiri duševne djelat¬ 
nosti 

3. Lignum vitae — Drvo života 

4. De qudnque festivitatdbus pueri lesu — Pet 
svetkovina Djeteta Isusa 

5. Tractatus de praeparatione ad missam — 
Rasprava o pripravi za misu 

6. De perfectione vitae ad sorores — Sestrama 
o savršenstvu života 

7. De regimine animae — Vodstvo duše 

8. De sex alis Seraphim — Šest Serafovih krila 

9. Officium de passione Domini — Božanska 
služba o Gospodinovoj muci 

10. Vitis mystica — Otajstveni čokot. 


* 

* * 

Nema sumnje da je od Bonaventurinih djela, 
mističnoga sadržaja, najpoznatije, bar po naslovu, 
djelce koje vam, evo, pružamo u ruke u hrvatskom 
prijevodu. 

Pseudo-Dionizije (Dionizije Areopagita) učenik 
sv. Pavla, koga sv. Luka spominje u Djelima apostol¬ 
skim, 4 raspravljajući o usponu duše u milosnorn 
životu, prvi se poslužio izrazima: čišćenje, prosvjet- 
ljenje, usavršen je (ili sjedinjenje). Sv. Bonaventura 
preuzima Dionizijevu terminologiju te o tome milo- 
snom usponu i razvoju govori metaforički, u pre- 

4 Dj 17, 34. 

nesenom smislu. Slikovito govori o tri puita ili, još 
bolje, o tri etape jednoga te istoga puta. No, te 
etape nisu jedna od druge strogo odijeljene i na 
neki način vidljivo obilježene i ograničene, nego se 
jedna na drugu nastavljaju, jedna iz druge proistje¬ 
če. Ipak se, međutim, najčešće događa u pojedi¬ 
nim dušama nešto slično onome što se može pro¬ 
matrati na ušću rijeke u more, kad se morska voda 
pomiješa s riječnom pa se više jedna od druge ne 
može razaznati ni razlikovati. 

U milosnoin životu duše, u rastu i razvoju 
toga života, nema skokova, nema zaobilaznica, nego 
se svi otajstveni procesi zbivaju po nama nepozna¬ 
toj zakonitosti; sve je to nevidljivom unutrašnjom 
vezom najtješnje međusobno povezano. Radi se, 
dakle, o procesu koji se bitno razlikuje od, recimo, 
bioloških procesa. Zbivanja i promjene u duši što 
ih u njoj uzrokuje milost nisu pristupačne našem 
osjetilnom opažanju niti ih možemo podvrći ka¬ 
kvim materijalnim mjerilima. Sve to ima otajstveni 
karakter, obilježeno je i protkano božanstvenošću. 
Ti se procesi odvijaju isključivo na onom najintim¬ 
nijem odnosu koji postoji između Boga, koji je 
»jedini svet«, i čovjeka koji hoće i želi postati no¬ 
siocem svetosti i biti svet. 

Sv. Bonaventura je ovo djelce u prvom redu 
namijenio onima rijetkim, izabranim dušama koje 
se žele uspeti na najviši vrhunac »gore Gospodnje«, 3 
a to je carstvo mistike. S velikom će ga, međutim, 
duhovnom korišću čitati i u njemu će naći siguran 
putokaz svi oni koji žarko žele da ih nebeski Otac 
»posveti u istini«. 1 



* 


* 

* 

Da bi se čitatelj koliko-toliko pripravio i uveo 
u korisno i plodonosno čitanje ove knjižice, pre¬ 
dajem riječ našem priznatom stručnjaku za duhov¬ 
no bogoslovlje o. Aleksi Benigaru da nam on 
predstavi ovo djelce. Odlomak koji slijedi izvorno 
je napisan latinskim jezikom, a u hrvatskom pri¬ 
jevodu glasi: 

»Budući da različiti pisci teoriju o tri puta u 
nastojanju oko savršenstva, tj. o putu čišćenja, 
prosvjeti jenja i sjedinjenja istovjetuju s naukom 
o tri stupnja u istom nastojanju, bit će korisno da 
je prikažemo prema sv. Bonaventuri. On je Pseudo- 
-Dionizijevu formulu o čišćenju, prosvjetljenju i 
usavršenju duše koja teži za ekstatičnim životom 
proširio i nadomjestio novom formulom o tri 
puta, nadme, o putu čišćenja, prosvjetljenja i sje¬ 
dinjenja te ju je potpuno razradio. Pod utjecajem 
ovoga njegova djelca, što ga izdavači objaviše pod 
naslovom TRI PUTA (DE TRIPLICI VIA), a u sred¬ 
njem se vijeku pohlepno čitalo i bilo predmetom 
razmatranja, teorija je o tri puta na Zapadu opće¬ 
nito prihvaćena, iako su je mnogi autori tijekom 
vremena poistovjetili s naukom o tri stupnja. 


Pojam puta 

Pod nazivom putova sv. Bonaventura razumije¬ 
va metode u primjeni, tj. u upotrebi sredstava i 
pomagala kojih se treba držati u duhovnom životu. 
To je sve međusobno tako usklađeno da se duševne 

moći mogu pravilno rasporediti za organdčno ostva¬ 
renje jednog od elemenata kršćanskog savršenstva. 
To treba shvatiti ovako: 

1. Riječ put je, kao što je samo po sebi jasno, 
ovdje upotrijebljen u metaforičkom ili prenesenom 
smislu a znači isto što i izraz metoda: to je 
prikladan način i red po kojem se razbuđuju čini 
duhovnoga života, primjereni za neki određeni cilj. 
»Kao što je materijalni put neke vrsti pravilo koje 
čovjeka usmjeruje da ne luta po stranputicama, ne¬ 
go ga dovodi do njegova prebivališta u gradu, tako 
je i duh pokore neke vrsti pravilo koje čovjeka 
odvraća od stranputica, a to su zablude, dok ga 
ne dovedu do trajnoga prebivališta u nebeskoj do¬ 
movini.« (Sv. Bonaventura: Govor na 1. nedjelju 
adventa.) 

Umjesto ovoga metaforičkog izraza sv. Bona¬ 
ventura upotrebljava također i vlastiti izraz: hije¬ 
rarhijski čini ili djelatnosti viših moći duše prema 
njihovu dostojanstvu koje su po izvjesnoj metodi 
međusobno usklađene i jedna drugoj podređene. 

2. Čini ili vježbe duhovnoga života o kojima 
je ovdje riječ jesu napose: čitanje s razmatranjem, 
uobičajena molitva i ona što je danas nazivlju 
afektivnom molitvom. Na razmatranje se svo¬ 
di ispitivanje savjesti sa sikrušenjem ili kajanjem 
i dobrom odlukom. A upravo tim i počinje popra¬ 
vak života. 

3. Moći duše koje se primjenjuju jesu njezine 
više sposobnosti, a to su razum i volja. Ovdje se 
razum razmatra pod trostrukim vidom, ukoliko je, 
naime, u njemu sjedište savjesti koja zahtijeva da 

činimo dobro a zabranjuje nam činiti zlo. Ona napa¬ 
da počinjeno zlo a odobrava učinjeno dobro. Zatim 
ga promatramo, ukoliko je sjedište razumnosti, a 
to je razum koji prima i prihvaća istinu. Napokon 
ga promatramo, ukoliko je sjedište iskre mudrosti, 
a to je u stvari volja koju u božanskim stvarima 
prosvjetljuje razumnost, ukoliko ih ljubi i kuša. 
Koji će biti put ili metoda, da li put čišćenja, ili 
put prosvjetljenja, ili put sjedinjenja, to naročito 
ovisi o svrsi vježbe koja se zahtijeva. U skladu 
s putom ili metodom izabire se prikladan predmet 
i usmjeruje prema moći duše koja se napose po 
toj vježbi stavlja u pokret. 

Svrha puta ili metode čišćenja jest: dušu 
očistiti od grijeha, nedostataka, neurednih sklono¬ 
sti, nesavršenosti. Zato se za razmatranje i usmenu 
molitvu odabiru one vjerske istine koje pokazuju 
zloću grijeha, izobličenje duše što ga uzrokuju neu¬ 
redni porivi i koje nam pružaju motive za probuđi- 
vanje kajanja. Savjest pomoću ispitivanja istražu¬ 
je vlastiti život, ocjenjuje ga da bi se odlukom o 
novom načinu života popravio. 

Svrha prosvjetljenja nije doduše u to¬ 
me da se razum prosvijetli istinama vjere koje su 
nam već poznate, nego da se osvijetli vlastiti život 
već poznatom istinom, a do toga se dolazi po na¬ 
sljedovanje Krista. Tako će, dakle, prevladavati kao 
predmet vježbanja život i krepost Krista koji je 
»svjetlo svijeta«. Iako je glavna moć, koja se po 
toj metodi stavlja u pokret, razumnost, koja pria¬ 
nja uz Kristov život i divi mu se, ipak je tu tako¬ 
đer nazočna i volja koja se u tome divljenju raspa¬ 
ljuje pobožnošću i prihvaća Krista. 

Cilj je napokon puta sjedinjenja: dušu 
sjediniti s Bogom. Predmet je, dakle, vježbe toga 
puta sve što rasplamsava ljubav prema Bogu po 
kojoj se duša s njim sjedinjuje. 

4. Pravilan raspored duševnih moći što ga sv. 
Naučite! j zove hijerarhizacijom a proizlazi iz spome¬ 
nutih vježbi, jest čišćenje savjesti uklanjanjem gri¬ 
jeha, osvjetljenje djela po nasljedovanju Krista i 
savršenstvo života ili sjedinjenje po rasplamsava¬ 
nju ljubavi. Iz navedenoga slijedi: da postoje tri 
naročita puta ili metode, naime, put čišćenja, put 
prosvjetljenja i put sjedinjenja. Pomoću njih se 
ostvaruje trostruki hijerarhijski čin, a po njemu 
se dolazi do (trostrukoga učinka. 

5. Svaki pojedini od ovih čina ide za ostvare¬ 
njem zasebnog elementa kršćanske savršenosti koja 
sama po sebi predstavlja početak vječne slave. Ona 
je obogaćena trostrukim darom, naime: uživanjem 
najvećega spokoja, nepomućenim promatranjem 
najveće istine i potpunim uživanjem najvećega do¬ 
bra ili ljubavi. Budući da se vječna slava od savr¬ 
šenosti čovjeka putnika razlikuje samo puninom 
i trajanjem, ta se slava sastoji iz različitih eleme¬ 
nata a sačinjavaju je: duboki san mira, sjaj istine 
i slatkoća ljubavi. A do toga se prispijeva pomoću 
tri hijerarhijska čina. Čišćenje dovodi do mira sav¬ 
jesti i do njezine ispravnosti; prosvjetljenjem se 
dolazi do istinitosti života; a savršenstvo ili sjedi¬ 
njenje nas dovodi do ljubavi. Tako se duša istin¬ 
ski sređuje i usmjeruje, a u njoj se obnavlja izvje¬ 
stan stupanj sličnosti s Bogom. 

6. Ostvarivanje ovih triju elemenata kršćanske 
savršenosti biva zajednički i organički po usklađi- 

vanju traju putova ili metoda. Kao što su pojedini 
organi našega tijela raspoređeni hijerarhijski, tj. je¬ 
dni su drugima podređeni u ostvarivanju istoga cilja, 
a to je savršenstvo cijelog organizma, istovremeno 
se organički odvijaju i sve bitne snage te zajednički 
svojim nužnim udjelom pritječu, kad je u pitanju 
uzdržavanje života, prehrana, razvoj. Tako se nešto, 
tome slično, zbiva i u našem milosnom životu 
s nadnaravnim organizmom. Savršena se, naime, 
ljubav sastoji iz elemenata koji sc istovremeno 
razvijaju, pa makar se netko nalazio na bilo kojem 
od tih putova. Tako npr. razmatranje na putu čiš¬ 
ćenja ne dovodi pod istim vidom do savršenosti 
i do istog elementa pod kojim dovodi afektivna mo¬ 
litva na putu sjedinjenja; tako ni savjest koja na 
putu čišćenja zahtijeva ispravnost i mir, nema isti 
objekt što ga ima mudrost. Ipak sve moći duše — 
savjest, razumnost, mudrost — nastupaju zajedni¬ 
čki kao što i vježbe jednoga puta podržavaju vjež¬ 
be drugoga puta. 

Na svakom od ta tri puta postoji, dakle, nepre¬ 
stana unutrašnja suradnja, uzajamno potpomaga¬ 
nje i zajedničko ulaženje u duhovnu aktivnost. Dok 
se jedno udo tog organizma razvija, također se 
razvijaju i ostali udovi. Zato je na jednom te istom 
stupnju duhovnoga života otvoren prijelaz iz vježbi 
jednoga puta u vježbe drugoga prema mogućnosti, 
potrebi, sklonosti i privlačnosti božanske milosti.« 7 

7 A. Benigar, Compendium theologiae spiritualis — 
Sapporo (Japan) 1957 (pag. 1258—1262). 

Ova se knjižica ne čita nadušak, jer joj je 
sadržaj ozbiljan, dubok, težak i prodahnut nadna- 
ravnošću. Iz nemirne, užurbane i zaglušne sredine 
želi nas uvesti u život naj uzvišeni je milosne stvar¬ 
nosti. 2eli nam pomoći da bismo se uspeli do slat¬ 
koga prijateljstva s Bogom i da, tim prijateljstvom 
obogaćeni, već na ovome svijetu počnemo uživati 
blaženi život nebesnika. 

Da knjižicu pročitate sa što većom duhovnom 
korišću i da njezin sadržaj u svoju dušu upijete, 
treba je čitati s najvećom sabranošću, a jer je sa¬ 
branost vrlo naporna duševna aktivnost, treba se 
prije čitanja oboružati i strpljivošću. 

Tko tako bude čitao ovih nekoliko desetaka 
stranica, može unaprijed računati sa sigurnim plo¬ 
dom i velikom duhovnom korišću. 

U Zagrebu, na blagdan sv. Lovre, 
đakona, 1984. 


Prevodilac 



PROSLOV 

1. Napisah ti trideset što savjeta što pouka da 
te poučitm riječima istine« .. . 8 Budući da svekoliko 
znanje na sebi nosi obilježje Trojstva, a napose sve 
ono što se nalazi u Sv. pismu, treba da sve u sebi 
predstavlja trag Trojstva. Zbog toga Mudrac o toj 
svetoj nauci kaže: da ju je prikazao na tri načina 
poradi njezina trostrukoga duhovnog smisla, a to 
su: moralni, alegorijski i anagoški 9 smisao, laj tro¬ 
struki smisao odgovara hijerarhijskom redu, naime: 
čišćenju, prosvjetljenju i sjedinjenju (ili usavrše- 
nju). 

Čišćenje dovodi do mira, prosvjetljenje do isti¬ 
ne, sjedinjenje do savršenstva. A kad se to ostvari 
u potpunosti, duša se osjeća blaženom te po onome 
što se odnosi na to stječe povećanje zasluge. Zato 
o spoznavanju toga trojeg ovisi poznavanje cijeloga 
Sv. pisma, a isto tako o tome ovisi i zasluga vječ¬ 
noga života. 

Zato valja znati da postoje tri načina kako se 
svladava taj trodjelni put, naime: čitanjem i raz¬ 
matranjem, molitvom i kontemplacijom. 


« Izr 22, 20. 

9 »Anagoški smisao« = otajstveni, uzvišeni, mistični 
smisao. 

I. poglavlje 


O razmatranju pomoću kojega se duša čisti, 
prosvjetljuje i usavršuje 

2. Sada prije svega želimo upoznati oblik raz¬ 
matranja. Zato treba znati da se u nama nalazi 
troje što se ima primijeniti u svladavanju toga tro¬ 
djelnoga puta, a to su: poticalo savjesti, svjetlo 
razuma i iskra mudrosti. Ako se, dakle, hoćeš oči¬ 
stiti, prepusti se poticalu savjesti; ako se hoćeš pro¬ 
svijetliti, slijedi svjetlo razuma; a ako se hoćeš 
usavršiti, po savjetu bi. Dionizija 10 što ga daje Ti- 
moteju, 11 kad ga potiče riječima: »Prepusti se svjet¬ 
lu ...«, slijedi iskru mudrosti. 


§ 1 . Put čišćenja i kako se on svladava 
na tri načina 

3. Prema poticalu savjesti mora čovjek postu¬ 
pati ovako: Mora je, naime, najprije razbuditi, za¬ 
tim je mora izoštriti i napokon usmjeriti. Razbudit 
će je razmišljanjem o grijehu; izoštrit će je proma¬ 
tranjem samoga sebe; a usmjerit će je promatra¬ 
njem dobra. 

4. Neka razmišljanje o grijehu teče ovako: Neka 
se duša prekorava zbog svojih brojnih nemarnosti, 
poroka i zloće. Skoro svi naši grijesi i opačine, bilo 
da smo ih učinili ili smo to samo namjeravali, mogu 
se svesti na troje. 


10 Riječ je ovdje o Dioniziju Areopagiti. O tome op¬ 
širnije u našem predgovoru. 

S obzirom na nemar valja naglasiti kako čovjek 
mora najprije razmisliti: da li je zanemario čuvati 
srce, da li je dobro upotrijebio vrijeme i da li je 
pred očima imao svoj cilj. Na to troje treba naj- 
pomnjivije paziti: da se, naime, dobro čuva srce, 
korisno upotrijebi vrijeme i da se svakom činu po¬ 
stavi određen cilj. 

Drugo što čovjek mora razmisliti jest: Da li 
je zanemarivao molitvu, duhovno čitanje i vršenje 
dobrih djela. Tko se u svoje vrijeme želi radovati 
dobru urodu, taj mora ovo troje vrlo marljivo vrši¬ 
ti i provoditi, jer jedno od toga bez onoga drugoga 
nije dostatno. 

Treće, čovjek mora razmisliti: Da li je bio 
nemaran u vršenju pokore, u suprotstavljanju na¬ 
pastima, u nastojanju oko duhovnoga napretka. 
Svatko, nadime, treba da naj brižljivi je oplakuje po¬ 
činjena zla, da se suprotstavlja đavolskim napa¬ 
stima, da se uspinje od kreposti do kreposti da bi 
na taj način mogao prispjeti u »obećanu zemlju«. 12 

5. S obzirom na požudu mora čovjek ustano¬ 
viti: da li još u sebi nosi živu neurednu težnju za 
uživanjem, za radoznalošću, za ispraznošću, jer one 
predstavljaju korijene sviju zala. — Ponajprije tre¬ 
ba razmišljati o neurednoj težnji za uživanjem koja 
se u čovjeku nalazi onda kad žudi za ugodnim, me- 
koputnim, tjelesnim stvarima; a to biva, kad čezne 
za tečnim jelima, raskošnim odijelima, razuzdanim 
uživanjem. Ćeznuti za svima tim stvarima s pristan- 

11 Timotej — prijatelj Dionizija Areopagite. 

12 Izraz »obećana zemlja« treba ovdje shvatiti u pre¬ 
nesenom smislu. Njime pisac označuje sretan i blažen ži¬ 
vot što ga Bog već ovdje na zemlji obećaje i daje onima 
»koji ga ljube«. 

kom volje, ne zaslužuje samo prijekor, nego to čo¬ 
vjek mora također odmah odbaciti u prvom naletu. 

Drugo, treba razmišljati o neurednoj radozna¬ 
losti: Da li ona u čovjeku još živi ili je samo 
nekoć živjela. To dolazi do izražaja onda kad netko 
želi upoznati stvari tajnovite, vidjeti lijepe i posje¬ 
dovati rijetke. U svemu se tome, naime, kriju sla¬ 
bosti pohlepe i radoznalosti koje treba mnogo po¬ 
kuditi. 13 

Treće, treba razmišljati o neurednoj težnji za 
dspraznošću. Ona je u čovjeku ild se u njemu nekoć 
nalazila, ako teži i čezne za ljudskom naklonošću, 
za pohvalom, za čašću. Sve je to isprazno i čovjeka 
čini ispraznim. Zato sve to treba izbjegavati, kao 
što treba izbjegavati neurednu sklonost prema oso¬ 
bama drugoga spola. Savjest zbog svega toga mora 
prekoravati čovjekovo srce. 

6. S obzirom na opakost mora svatko razmi¬ 
sliti: Da li u njemu vlada ili je nekoć vladala srdž¬ 
ba, ili zavist, ili duhovna lijenost. Sve to, naime, 
čovjeka čini opakim. Najprije treba razmišljati o 
srdžbi koja se ispoljava u vanjskom držanju, nekim 
znakom, nekom riječju, ili se skriva u srcu te se 
odražava na licu, očituje vikom i negodovanjem, 
govorom ili činom. 

Drugo, treba razmišljati o zloći zavisti. Ona 
zbog tuđega uspjeha čovjeka izjeda, raduje se tuđoj 
nesreći, prema neimaštini drugih ostaje hladna. 

Treće, treba razmišljati o zloći duhovne lije¬ 
nosti iz koje se rađaju zlobna sumnjičenja, ogavne 


u To je »tvrda besjeda« (Iv 6, 60) napose za one naše 
suvremenike koji posjeduju »turistički mentalitet«. Neu¬ 
redna i bolesna radoznalost ih priječi da prihvate ovaj 
»trodjelni« put i da njime odlučno krenu naprijed. 

misli, grešni govori. Svaki takav porok treba posve 
iskorijeniti. — Ovo trostruko razmišljanje treba 
da razbudi savjest i ogorči dušu. 

7. Kad spoznamo kako se savjest mora razbu¬ 
diti razmišljanjem o grijehu, zatim valja upoznati 
kako je treba izoštriti s obzirom na samoga sebe. 
Čovjek s obzirom na sebe mora imati tri stvari na 
pameti, naime: dan svoje smrti koja dolazi, svježu 
krv Isusova križa, nazočno Sučevo lice. Ovo troje 
izoštrava savjest s obzirom na svako zlo. Prije 
svega se izoštrava kad čovjek razmišlja o danu smr¬ 
ti, jer ga nije moguće ni odrediti ni odgoditi. Ako 
to čovjek pomno razmotri, naj brižljivi je će prio¬ 
nuti uz posao da bi se »dok ima vremena« savjest 
očistila od svakog nemara, neurednih težnja, poro¬ 
ka. Tko bi mogao mimo ustrajati u grijehu, kad 
nismo sigurni za sutrašnji dan? 

Drugo, savjest se izoštrava, kad čovjek proma¬ 
tra prolivenu Krv Kristovu da bi se srce ganulo, da 
bi se njome opralo, da bi se napokon smekšalo. 
Nije li ona zato prolivena da bi se oprala ljudska 
nečistoća, da bi po smrti oživjela, a po suhoća oplo¬ 
dila? Zato, tko je tako tupav da bi dopustio da u 
njemu vlada grijeh nemarnosti, požuda ili zloća, 
kad razmišlja o tome, kako je preplavljen tom pre- 
dragocjenom krvlju? 

Treće, savjest se izoštrava, kad promatramo 
lice Suca koji je nepogrešiv, neslomljiv, neizbježiv. 
Nema toga čovjeka koji bi mogao prevariti njegovu 
mudrost, ganuti njegovu pravednost, izbjeći kazni. 
Dok, dakle, »nijedno dobro ne ostaje nenagrađeno, 


» Gal 6, 10. 

nijedno zlo nekažnjeno«; 15 tko je taj koji, ako to 
promatra, neće biti osjetljiv prema svakom zlu? 

8. Nakon toga treba pogledati na koji način i 
kako treba savjest ispraviti promatranjem dobra. 
Prije svega treba promotriti tri dobra po kojima 
se, kad ih steknemo, savjest ispravlja, a to su: h i- 
trina kao ustuk nemarnosti, strogost kao 
ustuk požudi, dobrostivost kao ustuk zloći. 
Posjedujemo li to troje, imamo dobru i ispravnu 
savjest. A to je ono što kaže Prorok: »Objavljeno 
ti je, čovječe, što je dobro, što Jahve traži od tebe: 
samo činiti pravicu, ljubiti milosrđe i smjerno sa 
svojim Bogom hoditi.« 16 I tu se spominje troje, a 
Gospodin slično kaže kod Luke: »Neka vam bokovi 
budu opasani« itd. 17 

9. Prije svega treba početi s hitrinom koja 
otvara put ostalima. Mogli bismo je prikazati ova¬ 
ko: Hitrina je svojevrsna gorljivost duha. Ona od¬ 
bacuje svaki nemar duše i čini nas spremnima da 
sve božanske čine izvršujemo pažjivo, zano¬ 
sno, otmjeno. To je ono što otvara put svim 
ostalim dobrima koja slijede. 

Nakon toga slijedi strogost, a to je neke 
vrsti nepopustljivost duha koja obuzdava požudu 
i dušu čini spremnom da uzljubi oštrinu, si¬ 
romaštvo, prezrenost. 

Kao treće slijedi dobrostivost, a to je 
svojevrsna mekoća duše koja isključuje svaku zlo¬ 
čestoću i osposobljuje ju za: dobrohotnost, snošlji¬ 
vost i unutrašnje veselje. — A to je upravo cilj 

15 Misao je to sv. Augustina, ali se može naći i kod 
drugih crkvenih pisaca. 

« Mih 6, 8. 

" Lk 22, 35. 

čišćenja pomoću razmatranja. Svaka je, naime, či¬ 
sta savjest radosna i ljubazna. Tko se, dakle, želi 
očistiti, neka na spomenuti način posveti pažnju 
svojoj savjesti. U spomenutoj vježbi može naše raz¬ 
matranje početi s bilo čim od navedenoga. Valja 
prelaziti s jednoga na drugo i treba se tako dugo 
zadržati dokle god se ne pojavi smirenost i vedrina 
iz kojih se rađa duhovna milina. A kad se nje do- 
mognemo, duh je spreman da se uzdigne. Taj, da¬ 
kle, put počinje sa savješću, a svršava osjećanjem 
duhovne radosti; stječe se u boli, a svršava u lju¬ 
bavi. 


§ 2. Put prosvjeti jenja i kako se na 
tri načina ostvaruje 

10. Nakon puta čišćenja slijedi put pro- 
svjetljenja na kojem se čovjek mora služiti 
svjetlom razuma ovim redom: To se, naime, 
svjetlo prije svega mora protegnuti na napušte¬ 
na zla, a zatim se mora proširiti na primljena do- 
bročinsitva i napokon treba da se zaustavi kod obe¬ 
ćanih nagrada. — To se svjetlo razuma proteže 
kad pomno razmišljamo o zlima koja nam je Go¬ 
spodin oprostio. Tih je zala onoliko koliko je gri¬ 
jeha što ih počinismo. Velika su poput onih zala 
koja su nas sputavala te smo zaslužili da budemo 
lišeni tolikih dobara. Iz do sada rečenoga je i ovo 
razmatranje dosta jasno. Nije dosta ni to da samo 
svratimo pažnju na ono: u kolika bismo zla upali da 
je Gospodin to pripustio. Kad o tome razmišljamo, 
svjetlo razuma prosvjetljuje našu tamu. Takvo pro- 
svjetljenje mora hiti spojeno s osjećajem zahvalno¬ 
sti, jer inače nema značaj nadnairavnog prosvjetlje- 

nja; opažamo kako njegov sjaj donosi posebnu to¬ 
plinu. Zato tu treba zahvaljivati za oprošten je zala 
što smo ih počinili ili koja smo mogli počiniti iz 
nevolje, slabosti ili opakosti volje. 

11. Drugo, treba upoznati kako će se ta svjetlost 
proširiti, kad budemo promatrali primljena dobro¬ 
činstva, a ona su trostruka. Neka su od nj ili n a- 
dopuna naravi, neka opet imaju značaj m i- 
losne pomoći, a neka su napokon dar Bož¬ 
je velikodušnosti. — Među ono što pred¬ 
stavlja nadopunu naravi u tjelesnom pogledu po¬ 
najprije dolazi u obzir potpunost tjelesnih udova, 
općenito zdravlje, spolna sposobnost. S obzirom na 
osjetila nam je Bog dao jasan vid, oštar sluh i pra¬ 
vilan govor, a s obzirom na dušu nam je dao bi¬ 
star um, ispravan sud, dobro srce. 

12. Milosnu pomoć predstavlja najprije ono što 
nam je Bog darovao krsnu milost koja je u nama 
razorila grijeh, povratila nedužnost, obdarila nas 
pravednošču. A sve to čini čovjeka dostojnim vječ¬ 
noga života. 

Drugo, dao nam je milost pokore s obzirom na 
prikladnost vremena, spremnost srca, uzvišenost 
religije. 

Treće, dao nam je milost svećeništva 18 po kojoj 
si postao širiteljem nauke, djeliteljem oprošten ja 
i euharistije. A po svemu tom se manje-vdše dijele 
riječi života. 


u Ovo pokazuje da je spis u prvom redu namijenjen 
nosiocima tzv. ministerijalnog svećeništva, ali se mune 
mogu izvrsno poslužiti i svi ostali članovi naroda Božjega 
koji su po sakramentu sv. krsta postali nosiocima tzv. 
»općeg svećeništvaa. 

13. Na dar preobilja ponajprije spada to 
što nam je dao cijeli svemir; niža nam je, naime, 
dobra darovao da nam iskaže blagonaklonost, ona 
srednja nam je dao za stjecanje zasluga, a ona viša 
da nam budu zaštitom. 

Drugo, dao nam je svoga Sina, i to zato da 
nam bude bratom i prijateljem. Dao nam 
ga je kao nagradu, a danomice nam ga daje kao 
hranu: prvo nam je dao u utjelovljenju, drugo u 
muci, a treće u posveti. 

Treće, dao nam je Duha Svetoga da nam bude 
znakom prihvaćanja, povlasticom posinjenja i pr¬ 
stenom zaruka. Kršćansku je, naime, dušu učinio 
svojom prijateljicom, svojom kćerkom, 
svojom zaručnicom. 19 Sve je to uzvišeno i ne¬ 
shvatljivo. Kada duša o tome razmatra, mora biti 
Bogu silno zahvalna. 

14. Napokon s obzirom na put prosvjet- 
ljenja uvidjeti nam je kako svjetlo razuma treba 
da se po razmatranju usmjeri da bi se povratilo 
k izvoru svakoga dobra dok razmišljamo o obeća¬ 
nim nagradama. Zato treba ozbiljno, pomno i često 
promatrati i razmišljati kako je Bog »koji nikada 
ne laže« 20 obećao onima koji u nj vjeruju i koji ga 
ljube da će od njih otkloniti sva zla i ispuniti im 
sve želje u samome sebi. On je izvor i svrha sviju 
dobara. On je toliko dobar da premašuje svaku 
našu prošnju, svaku želju, svaku cijenu. Smatra 
nas dostojnima tolikoga dobra, ako samo njega 
ljubimo i ako za njim težimo većina negoli za svim 


17 Izrazi: »prijateljica, kćerka, zaručnica« istoznačni 
su u djelima pojedinih mistika. 

“ Tit 1, 2. 

ostalim, i to poradi njega samoga. Zato svom sna¬ 
gom svoje želje i svom svojom čežnjom i dobro- 
hotnošću moramo neprestano biti usmjereni prema 
njemu. 

§ 3. Kako se put usavršenja ostvaruje 
na tri načina 

15. Konačno dolazi na red da vidimo kako se 
moramo odnositi prema ognjištu mudrosti. To tre¬ 
ba provesti ovim redom: najprije treba sakupiti že¬ 
ravicu, zatim je treba raspiriti i napokon rasplam¬ 
sati. — Ona se skuplja uklanjanjem svake neuredne 
privrženosti prema ljubavi stvorova. Privrženost se 
toj ljubavi mora otkazati, jer je ljubav stvorova 
beskorisna. Ukoliko je i korisna, nije nam dostatna 
pa se zato svaka takva ljubav mora od privrženo¬ 
sti posvema odalečiti. 21 

16. Drugo, vatra se mora raspiriti i to zbog lju¬ 
bavi prema zaručniku. To pak biva ili stjecanjem 
same ljubavi prema samome sebi, ili prema nebe¬ 
skim građanima, ili prema samom Zaručniku. To 
čini onda kad opazi kako se po ljubavi može udo¬ 
voljiti svakoj potrebi, jer se u blaženicima nalazi 
obilje svakoga dobra, a po ljubavi se dolazi u 
posjed najveće Ljubavi. To je ono što rasplamsava 
osjećaj. 

17. Treće, treba je uzdići iznad svega što je osje- 
tdlno, što je predočljivo i što je spoznatljivo. A to 
neka ide ovim redom: neka čovjek za Onoga koga 


21 Ognjište u primitivnoj seljačkoj kući ili u slobod¬ 
noj prirodi je ovdje uzeto kao slika da bi se zorno prika¬ 
zao proces treće etape ovoga puta, a to je »usavršenje ili 
sjedinjenje«. 

želi savršeno ljubiti samomu sebi rekne u misli¬ 
ma, kako taj koga ljubi nema osjetilnosti, jer je 
nevidljiv; ne može ga se čuti, ne može ga se miri¬ 
sati, ni okusiti ni taknuti; zbog toga je neosjetilan, 
ali sav poželjan. 22 — Drugo, neka ima na pa¬ 
meti da ga nije moguće predočiti, jer je neograni¬ 
čen; nema obličja, neizbrojiv je, nemoguće je ome¬ 
điti ga i izmijeniti pa ga zato nije moguće predočiti, 
ali je »sav poželjan«. — Treće, neka ima na pameti 
da je neshvatljiv, jer ga je nemoguće opisati, defi¬ 
nirati, zamisliti, procijeniti, istražiti. Zato je ne¬ 
shvatljiv, ali je »sav poželjan«. 


§ 4. Zaključak 

18. Iz ovoga je jasno da se do Mudrosti Sv. pis¬ 
ma dolazi po razmatranju puta čišćenja, prosvjet- 
Ijenja a usavršenja. Ne samo da se svako naše raz¬ 
matranje mora kretati u onome što je sadržano u 
Sv. pismu, nego, štoviše, treba da njime bude po¬ 
svema ispunjeno. Svako se, naime, razmišljanje ra¬ 
zumna čovjeka bavi: ili ljudskim djelima, a to je 
onda kad razmišljamo što je čovjek učinio i što je 
morao učiniti, i što ga je na to poticalo; ili se 
čovjek bavi Božjim djelima, a to je onda kad raz¬ 
mišljamo o svemu onome što je sve Bog povjerio 
čovjeku, jer je sve stvorio poradi njega, a koliko 
mu je toga oprostio, koliko toga obećao. U to su 
uključena djela sadašnjega čovjekova stanja, djela 
kojima je svrha čovjekovo obnavljanje i njegova 
proslava. Ili čovjek razmišlja o oba počela, a to 
su Bog i duša, i kako ta počela treba da se među- 

= Pj 5, 16. 

sobno sjedine. Time treba da se bave sva naša raz¬ 
matranja, jer je to svrha svekolikoga našeg razmi¬ 
šljanja i djelovanja. To je prava mudrost, jer se 
u njoj nalazi spoznaja stečena na temelju istinitog 
iskustva. 

19. U takvu razmatranju mora duša biti zaokup¬ 
ljena svim svojim sposobnostima, tj. razumom, svi¬ 
ješću, savješću i voljom. U takvu razmatranju razum 
razmišljanjem donosi predmet, svijest donosi defi¬ 
niciju, savjest svojim stavom stvara zaključak i na¬ 
pokon volja povezivanjem svega donosi rješenje. 
Ako čovjek, na primjer, želi razmatrati o putu čiš¬ 
ćenja, razum mora postaviti pitanje: Što bi trebalo 
učiniti s čovjekom koji je obeščastio hram Božji? 
Svijest će odgovoriti: Treba ga ili uništiti ili po¬ 
korničkim suzama očistiti. Napokon progovara sav¬ 
jest: Ti si taj koga treba ili kazniti ili trapnjom 
upokoriti. Nakon toga progovara volja: Budući da 
ne prihvaćaš vječnu osudu, dragovoljno prihvati po¬ 
korničke suze. Jednako tako treba shvatiti i sve 
ono što se odnosi na ostala dva puta. 


II. poglavlje 

Molitva kojom se oplakuje bijeda, zadobiva 
milosrđe, iskazuje poklonstvo 

1. Pošto smo razložili kako se do prave mudro¬ 
sti dolazi čitanjem i razmatranjem, treba da rekne¬ 
mo još i to kako se do nje dolazi po molitvi. Prije 
svega treba znati da molitva ima tri stupnja ili 
dijela. Prvi stupanj predstavlja oplakivanje vlastite 
bijede, drugi se sastoji u zazivanju Božjeg milo¬ 
srđa, a treći u iskazivanju poklonstva. Bogu, naime, 

ne možemo iskazivati poklonstvo nego samo onda 
kad od njega primimo milost. A Božje milosrđe ne 
možemo skloniti da nam udijeli milost, nego samo 
oplakivanjem vlastitih grijeha i .iznošenjem svoje 
bijede i neimaštine. Svaka savršena molitva mora 
imati ta tri sastavna dijela. Nije dosta da posjedu¬ 
jemo samo jedno od spomenutoga, niti nas to do¬ 
vodi do savršenoga cilja, pa zato uvijek treba spa¬ 
jati ovo sve troje. 


§ 1. Trostruko oplakivanje bijede 

2. Svoju bijedu oplakujemo s obzirom na bilo 
koji svoj nedostatak; bilo da se radi o bilo kojem 
počinjenom grijehu, ili o proigranoj milosti, ili o 
odgađanju slave. To oplakivanje mora u sebi sadr¬ 
žavati ovo troje: bol, sram i strah. Treba 
da doživimo bol zbog pretrpljene štete ili gubitka, 
sram zbog rugobe ili nepošten ja, strah zbog opa¬ 
snosti ili krivnje. Kad razmišljamo o svojim pri¬ 
jašnjim djelima, u nama se rađa bol. To biva, nai¬ 
me, onda kad se čovjek sjeti onoga što je propustio, 
jer se radi o zapovijedima pravednosti; što je po¬ 
činio, jer je pod grijeh zabranjeno; šta je izgubio, 
jer je za život primio besplatno. — Kad je čovjek 
svjestan svega toga, u njemu se rađa sram. Dok 
promatra gdje se sada nalazi, zgraža se, jer je pao 
vrlo duboko a nalazio se bezmalo na najvišem 
vrhuncu. Čovjek nadalje spoznaje svoje sadašnje 
stanje: sada je slika koja nekoć bijaše lijepa izna- 
kažena prljavštinom. Duša uviđa što je sada, naime 
to da je sluškinja a nekoć bijaše slobodna. Kad 
čovjek gleda unaprijed svoju budućnost, u njemu 

se rađa strah; dok razmišlja kamo srlja, jer mu 
»noge silaze k smrti«; 23 na što će se namjeriti, jer 
je sud neizbježiv, a pravedan; što će ga zadesiti, 
jer ga kao nagrada čeka vječna smrt. 


§ 2. Trostruka prošnja milosrđa 

3. Molitva za milosrđe, pa makar se ona uprav¬ 
lja Bogu za hilo koju milost, mora biti prodahnuta 
željom što je primamo od Duha Svetoga koji »za 
nas posreduje neizrecivim uzdasima«. 24 Ona nada¬ 
lje mora biti prodahnuta pouzdanom nadom što jc 
imamo od Krista koji je umro za sve nas. Napo¬ 
kon treba da bude praćena ustrajnom molitvom 
za pomoć koju molimo po zagovoru svetaca i sviju 
pravednika. Ono prvo, dakle, imamo od Duha Sve¬ 
toga, jer nas je Otac u Sinu odvijeka predodredio; 
u krstu smo preporođeni za vječnost, a u Crkvi 
smo međusobno jednodušno sjedinjeni. — Ono 
drugo imamo od Krista koji se za nas ovdje na zem¬ 
lji žrtvovao na križu, a sada se pokazuje pred li¬ 
cem Boga Oca u slavi, dok ga majka Crkva pri¬ 
kazuje u sakramentu. — Treće primamo pomoć od 
zajedništva svetih, naime, od anđela koji nas štite, 
od zagovora blaženih pobjednika i od zasluga pra¬ 
vednika koji se još nalaze u borbi. I kad se sve 
to troje, što je spomenuto, nađe zajedno, onda sa¬ 
svim sigurno dobivamo Božje milosrđe. 

§ 3. Trostruko iskazivanje poklonstva 


4. Iskazivanje poklonstva što ga iskazujemo 
Bogu za bilo koju primljenu milost mora imati 
u sebi troje: prvo, naše se srce poradi milosti koju 
želimo izmoliti mora najprije prignuti da Bogu 
iskaže štovanje i poklonstvo. — Drugo, mora se 
pokazati ganutim zbog dobrohotnosti i darežljivo¬ 
sti. — Treće, treba da se uzdigne do raznježenosti 
i međusobna razgovora kakav se razvija između za¬ 
ručnika i zaručnice, kako nas to upućuje Duh Sveti 
u Pjesmi nad pjesmama. U tom će se, ako se sve 
ostvari pravim redom, pojaviti zanosno klicanje i 
radosno pocikivanje. Duša će tada pasti u zanos 
i reći: »Dobro nam je ovdje biti!« 25 Naša molitva 
treba da time bude dovršena i prije toga ne smije 
prestati, dok ne dođe u mjesto divnoga šatora i dok 
ne stigne do doma Božjega uz radosno klicanje i 
hvalopojke onoga koji se gosti. 2 * 

5. Prigni se da iskažeš poštovanje Božjoj neiz- 
mjemosti; divi joj se i pomno promatraj svoju ne¬ 
znatnost. A da bi ti se srce što više proširilo i 
raznježilo, promatraj s jedne strane Božju dobto- 
stivost a s druge svoju nedostojnost. A da bi ti se 
napokon srce uzdiglo do nježna milinja, razmišljaj 
o Božjoj ljubavi i promatraj svoju grubost da bi 
po takvu uspoređivanju dospio do svetoga zanosa 
srca. 

6. Treba znati i to da Bogu moramo na tri 
načina iskazivati čast. Prvo, kao Ocu koji nas je 
oblikovao, obnovio, odgojio. — Drugo, kao Gospo- 


25 Mt 17, 4. 

“ Usp. Ps 42, 5. 

du koji nas je is trgnuo iz neprijateljevih ralja, ču¬ 
vao nas od paklene tamnice i napokon nas doveo 
u svoj vinograd. — Treće, kao Sucu pred kojim 
smo optuženi, pred kojim nam je dokazana krivn ja 
i pred kojim smo to priznali. Optužuje nas glas naše 
savjesti, dokazuje nam krivnju naš vlastiti život, a 
sve to potvrđuje pogled božanske mudrosti. Zato 
se protiv nas mora izreći presuda. 

Prva vanjska počast mora biti velika, druga 
veća, a treća najveća. Zato se prva očituje naklo¬ 
nom tijela, druga poklecanjem, a treća poniknućein 
ili prostracijom. 27 U prvom se slučaju Bogu podla- 
žemo, u drugom se pred njim poništavamo, a u 
trećem ležimo ničice pred njegovim veličanstvom. 
U prvom slučaju želimo da smo pred Bogom male¬ 
ni, u drugom da smo još manji, a u trećem da smo 
nitko i ništa. 

7, Na sličan način moramo očitovati i svoju do¬ 
brohotnost u tri stupnja, naime, kao: veliku, veću, 
najveću. Veliku mu dobrohotnost iskazujemo pro- 
maitranjem svoje nevrijeđnosti, onu veću iskazuje¬ 
mo promatranjem njegove velike milosti, a onu 
najveću promatranjem njegova neizmjernog milo¬ 
srđa. 

Velilku mu dobrohotnost iskazujemo za sve ono 
što smo počinili, onu veću za sve što smo propu¬ 
stili, a najveću za ono što smo obećali. Ili ovako: 
Veliku mu dobrohotnost iskazujemo za darove na¬ 
ravi, veću za haljinu milosti, a najveću za preobilne 
darove. Srce se u prvom slučaju na neki način pro- 

27 Izvornik ima latinsku riječ »prostratio« a ona znači 
isto što i grčka riječ »proskynesis«, a crkveno-slavenski 
jezik to prevodi složenicom »čelobitije«. 

širuje ili povećava, u drugom se otvara, a u trećem 
se, prema riječima Tužaljki, izlijeva: »Ko vodu iz¬ 
lij srce pred licem Gospodnjim.« 28 

8. Svoju dopadnost prema Bogu treba da (pre¬ 
ma njemu) očitujemo na tri načina: prvo, naša se 
dopadnost prema Bogu mora očitovati tako da se 
svakom od nas sviđa to što se Bog sviđa samome 
sehi; drugo, da nam se i to sviđa što smo i mi 
predmetom Božje dopadnosti; treće, da nam se to 
sviđa i zato što su dionici te dopadnosti i ostali. 

Ona prva dopadnost je velika, druga je veća, 
a treća najveća. Prvu sačinjava nesebična ljubav, 
drugu dužna ljubav, a treću sačinjavaju one dvije 
zajedno. — U prvoj dopadnosti čovjeku postaje ra- 
zapot svijet, u drugoj se čovjek razapinje svijetu, 
a u trećoj se razapinje za svijet te je spreman i 
umrijeti za sve da bi se tako svi svidjeli Bogu. — 
To je stanje i stupanj savršene ljubavi. Prije nego 
što ga tko ostvari, nema pravo da se smatra savr¬ 
šenim. Tu savršenost čovjek postizava istom onda 
kad mu je srce uvijek ne samo spremno, nego kad 
upravo žarko čezne da bi umrlo za spasenje bliž¬ 
njih prema onome što kaže sv. Pavao: »Sa svoje 
strane vrlo rado ću potrošiti sve — utrošiti i sa¬ 
moga sebe — za vaše duše.« 29 Do te se savršene 
ljubavi prema bližnjemu ne dolazi prije nego istom 
onda kad stignemo do savršene ljubavi prema Bo¬ 
gu, poradi kojega ljubimo bližnjega, a čovjek može 
svoga bližnjeg istinski ljubiti samo poradi Boga. 

a Tuž 2, 19. 

» 2 Kor 12, 15. 

§4. — Šest stupnjeva ljubavi prema Bogu 


9. Da bćsmo shvatili kako se očituje napredak 
u ljubavi prema Bogu, treba znati da postoji šest 
stupnjeva po kojima se pomalo i redovito napre¬ 
duje, dok ne prispijemo do savršenstva. 

Naslada predstavlja prvi stupanj. Čovjek, 
naime, treba da nauči »kušati kako je sladak Go¬ 
spodin«: 30 To se postizava nastojanjem i mirova¬ 
njem u njemu po svetim razmatranjima, jer psal- 
mist kaže: »Preostale misli će te slaviti svetkovi¬ 
nom.« 31 A to se zbiva onda kad razmatranja o Bož¬ 
joj ljubavi u srcu rađaju nasladu. 

Drugi je stupanj pohlepa. Kad se, naime, 
duša počne privikavati na tu nasladu, u njoj se 
rađa tolika glad da je ništa ne može nasititi osim 
kad savršeno posjeduje onoga koga ljubi. Budući 
da čovjek toga ne može postići u sadašnjosti, jer 
je daleko, po zanosnoj ljubavi izlazi izvan sebe te 
uzvikuje i ponavlja one Jobove riječi: »Kamo sre¬ 
će da mi se zadaviti«, 32 jer »kao što košuta žudi za 
izvor-vodom duša moja čezne za tobom. Bože.« 33 

10. Treći stupanj jest s i t o s t koja se Tada iz 
pohlepe. Budući da duša žarko čezne za Bogom, 
zato pada u zanos; sve ono što je još drži ovdje na 
zemlji, postaje joj odvratno. Ona je sita i zato ne 
može pronaći okrepe u nečemu što je izvan ljublje¬ 
noga. Upravo kao što sit čovjek, ako usprkos tome 
još jede, u hrani većma doživljava odvratnost ne- 


» Ps 33, 9. 
si Ps 75, 10. 
« Job 7, 15. 
« Ps 42, 1. 

goli okrepu, tako se duša na tom stupnju odnosi 
prema svemu što je zemaljsko. — Četvrti je stupanj 
opijenost koja se rađa iz sitosti. Opijenost se 
sastoji u ovome: Kad netko tolikom ljubavlju ljubi 
Boga da mu utjeha nije samo odvratna, nego umje¬ 
sto utjehe traži muke. Iz ljubavi prema onome koga 
ljubi nalazi nasladu u mukama, pogrdama i udarci¬ 
ma poput Apostola. 34 Zato se poput pijanca ogoljuje 
bez sramna, a udarce podnosi bez osjećaja bola. To 
dakle, treba tako shvatiti. 

11. Peti je stupanj sigurnost. Ona se rađa 
iz opijenosti. Zbog toga, naime, što duša osjeća da 
Boga toliko ljubi, da je poradi njega spremna 
podnijeti svaki gubitak i svaku pogrdu. Tada je 
strah dz duše već izbačen. 35 U njoj se javlja toliko 
pouzdanje u Božju pomoć te misli da se. ni na 
jedan način više ne može odvojiti od Boga. Na 
tom je stupnju bdo Apostol kad je napisao: »Tko 
će nas rastaviti od ljubavi Kristove. (...) Siguran 
sam da nas neće ni smrt ni život (...) moći rasta¬ 
viti od ljubavi Božje koja je u Isusu Kristu Gospo¬ 
dinu našem.« 34 

Šesti je stupanj pravo i posvemašnje spo- 
kojstvo. Duša u njemu nalazi toliki mir i od¬ 
mor, ovijena je tišinom i svojevrsnim snom te joj 
se čini kao da se nalazi u Noinoj lađi gdje je ništa 
ne uznemiruje. Ta tko može uznemiriti srce koje 
ne uznemiruju nikakve želje, koje nikakva strepnja 
pred strahom ne zbunjuje? U takvu srcu vlada 
posvemašnji mir i ono posljednje stanje koje na- 


* Usp. Kol 1, 24; 2 Kor 12, 10. 
“ Usp. 1 Iv 4, 18. 

34 Rim 8, 35—39. 

zivljemo spokoj. Ondje počiva pravi Salamon, 
jer je u »Salemu šator njegov, na Slonu boravi¬ 
šte«. 37 — Tako onih šest stepenica po kojima se 
Salamom uspinjao do svoga prijestolja vrlo zgodno 
označuje te stupnjeve. Zato se u Pjesmi nad pjes¬ 
mama i kaže: »Stupove je napravio od srebra, na¬ 
slon od zlata, sjedište od grimiza, unutra je sve 
urešeno ljubavlju.« 39 Nemoguće je, naime, druga¬ 
čije prispjeti do toga mira srca; do njega se do¬ 
lazi po ljubavi. A kad čovjek to postigne, postaje 
mu vrlo lako sve što god se odnosi na savršenost, 
bilo da treba nešto raditi ili nešto trpjeti, živjeti 
ili umrijeti. Zato treba svim silama nastojati oko 
napretka u ljubavi, jer napredovanje u njoj sa 
sobom donosi savršenstvo sviju dobara. Neka nam 
se to dostoji pružiti onaj koji živi i kraljuje u vije- 
ke vjekova. Amen. 


§ 5. Sažetak 

12. Da bismo, dakle, uočili spomenute različno- 
sti, uvaži da se svatko, tko se želi dovinuti do toga 
savršenstva, mora pomoću razmatranja dati na 
razbuđivanje, izoštravanje i usmjerivanje ostana 
savjesti; na povećavanje, proširivanje i produbljiva¬ 
nje svjetla razuma; na raspretanje, raspirivanje i 
rasplamsavanje žeravice mudrosti. 

Neka zato svatko najprije s bolom oplakuje 
svoju bijedu zbog gubitka; neka to bude sa stidom 
zbog sramote i sa strahom zbog opasnosti. — Dru- 

” Ps 76, 3. 

38 U 1 Kr 10, 18—19 čitamo: »Kralj (Salamon) je još 
napravio veliko prijestolje i obložio ga čistim zlatom. Pri¬ 
jestolje je imalo šest stepenica« ... 

39 Pj 3, 10. 

go, neka žarkom željom po Duhu Svetom moli 
milosrđe s pouzdanom nadom po Kristu Propetome 
te pomoću zaštite i po zagovoru svetih. — Treće, 
neka Bogu iskazuje poklonstvo sa strahopočita- 
njern, dobrohatnošću i dopadnošću; da .bi s Božje 
strane prethodilo božansko divljenje, neka s naše 
strane uslijedi promatranje kao prihvaćanje. I neka 
se tako očituje naše najveće poklonstvo kao završe¬ 
tak nastojanja. Tko bude tako neprestano sebe po¬ 
buđivao, napredovat će u ljubavi preko šest spo¬ 
menutih stepenica po kojima se prispijeva do savr¬ 
šena spokojstva u kojem se nalazi najveće obilje i 
vrhunac mira što ga je Gospodin ostavio apostoli¬ 
ma. 40 Zato imaj na pameti ono što je Apostol u 
svakom svom pozdravu želio »milost i mir«. Želio 
je milost kao nadopunu, a u poslanici Timoteju 
nadodaje još i »milosrđe« koje je izvor i prvoga 
i drugog. 


40 Ovo je aluzija na Spasiteljeve riieći: »Mir vam osta¬ 
vljam, mir vam svoj dajem« (Iv 14, 27). 

III. poglavlje 


Kako se po kontemplaciji dolazi do prave mudrosti 
§ 1. Uvodne misli 

1. Pošto smo izložili kako moramo stjecati 
mudrost po razmatranju i molitvi, sada ćemo samo 
ukratko nabaciti kako se po promatranju ili 
kontemplaciji dospijeva do istinske mudro¬ 
sti. Naš se duh, naime, po promatranju uzdiže do 
nebeskog Jeruzalema poput kojeg je oblikovana 
Crkva prema slijedećim riječima Izlaska: »Pazi! Na¬ 
čini ih prema uzorku koji ti je na brdu pokazan.« 11 
Potrebno je, naime, da se borbena Crkva suobliči 
pobjedničkoj Crkvi, a zasluge da se suobliče nagra¬ 
dama, putnici blaženicima, ukoliko je to moguće. 
Nebesku slavu, koja predstavlja savršenstvo nagra¬ 
de, sačinjava trostruki dar, a to je: težnja za vječ¬ 
nim mirom, jasno gledanje vrhunske istine, potpu¬ 
no uživanje najvećega dobra ili ljubavi. Zato se 
prema ovome u najvišoj nebeskoj hijerarhiji razli¬ 
kuju tri reda, a to su: Prijestolja, Kerubi- 
ni i Serafini. Zato je potrebno da onaj tko 
želi stići do toga blaženstva po zaslugama stekne 
sličnost s tim trima usporedbama. To mu, naime, 
omogućuje da se vine do dubinskoga sna mira, do 
sjaja istine, do slatkoće ljubavi. U ovim se trima 
stvarima nalazi sam Bog i boravi kao na kakvome 
prijestolju. Zato je potrebno da se do svake od spo¬ 
menute tri stvari uspinjemo onim trim putovima, 
naime: putem čišćenja koji se sastoji u odbacivanju 


« Izl 25, 40. 

grijeha, putem prosvjetljenja koji se sastoji u pri¬ 
manju Zaručnika. Svaki od tih putova ima svoje 
stupnjeve po kojima se valja uspinjali; počinje se 
od najnižega i teži prema onome najvišemu. 


§ 2. Sedam stupnjeva po kojima se dolazi 
do dubokoga sna mira 


2. Sedam je stupnjeva po kojima se dolazi do 
dubokoga sna mira. 42 Prije svega se, naime, u 
nama javlja sram, dok razmišljamo o svojoj zloći. 
Taj se sram pojavljuje na četiri načina i to: s ob¬ 
zirom na veličinu, množinu, rugobu i nezahvalnost. 

Drugo, dok razmišljamo o sudu, u nama se 
javlja strah i to iz četiri razloga: zbog rasipanja 
dobrih djela, zbog zaslijepljenosti razuma, zbog 
otvrdnuća volje i zbog konačne osude. 

Treće, dok ocjenjujemo pretrpljeni gubitak, u 
nama se javlja bol i to: zbog gubitka Božjeg pri¬ 
jateljstva, zbog gubitka nedužnosti, zbog toga što 
nam je ranjena narav i napokon što smo proigrali 
prijašnji život. 

Četvrto, što se u nama javlja vapaj kojim tra¬ 
žimo pomoć sa četiri strane i to: od Boga Oca, 
od Krista Otkupitelja, od Djevičanske Majke i od 
pobjedničke Crkve. 


42 »Sopor pacis« — »duboki san mira« jedan je od 
izraza kojim mistici označuju onaj najviši vrhunac i naj¬ 
dublji ponor milosnoga doživljavanja, kada duša ponire 
u ocean Božje ljubavi, kad za nju, tako reći, kao da osim 
Boga ništa drugo više ne postoji, ona je za sve ostalo kao 
mrtva. — Stariji su pisci to stanje jednostavno nazivali 
»contemplatio« — »promatranje«. 

Peto, u nama se javlja nepopustljiva odlučnost 
s obzirom na ugušivanje onoga četverostrukog po¬ 
voda za grijeh, a to su: suhoća, koja je u stvari 
duhovna lijenost; izopačenost, a to je u sebi zloća; 
žudnja, a to je požuda; ispraznost, a to je oholost. 

Šesto, javlja se gorljiva čežnja za mučeništvom 
iz četiri razloga: zbog posvemašnjeg oproštenja 
uvrede, zbog očišćenja od ljage, zbog zadovoljštine 
za kaznu, zbog posvećenja po milosti. 

Na sedmome stupnju nastupa duboki san u 
sjeni Kristovoj. Tu se nalazi počinak i spokoj, kad 
čovjek osjeća da ga zaštićuje sjena božanskih krila 43 
da ga ne bi raspaljivala žestina požude ni strah od 
kazne. Do toga se ne može drugačije stidu, nego sa¬ 
mo po želji za mučeništvom, a do želje za muče- 
ništvom se dolazi samo po izmoljenoj zaštiti. A do 
nje se dospijeva samo po oplakivanju doživljenoga 
gubitka, a do toga se stiže po strahu pred Božjim 
sudom; nakon toga se, napokon, prispijeva samo po 
sjećanju na vlastitu zloću i zbog srama. Tko, dakle, 
želi dospjeti u stanje toga dubokog sna mira, do 
njega mora ići naznačenim putom. 


§ 3. Sedam stupnjeva po kojima se prispijeva 
do sjaja istine 

3. Da se prispije do sjaja istine kojoj se 
dolazi po nasljedovanju Kirista, treba prijeći sedam 
stupnjeva, a to su: pristanak razuma, čuvstvo suo¬ 
sjećanja, pogled divljenja, zanos pobožnosbi, halji¬ 
na sličnosti, prihvaćanje križa, promatranje istine. 
U tome treba proslijediti ovim redom: 

« Usp. Ps 16, 8; 56, 2. 

Prvo, promatraj tko je onaj koji trpi i njemu 
se podloži pristankom razuma. Moraš nepokoleblji¬ 
vo vjerovati da je Krist doista Sin Božja, Početnik 
sviju stvari, Otkupitelj ljudi; napokon da je on 
onaj koji će nagraditi zasluge sviju. 

Drugo, kakav je onaj koji trpi. Pridruži mu se 
čuvstvom suosjećanja da bi zajednički trpio s naj- 
nedužnijim, najkrotkijim, najodličnijim, najljubaž- 
ljivijim. 

Treće, kolik je onaj koji trpi. Pristupi mu s po¬ 
gledom divljenja i dobro uoči kako mu je neizmjer¬ 
na: vlast, ljepota, sreća, vječnost. Zato se snebivaj, 
kako mu je neizmjerna vlast poništena, ljepota izo¬ 
bličena, sreća izložena mukama, kako mu vječnost 
umire. 

Četvrto, zbog čega trpi. Obuci se u Krista da 
bi mu bio sličan. Trpio je najdragovoljnije s obzi¬ 
rom na bližnjega, najužasnije s obziriom na sebe, 
najposlušnije s obzirom na Boga, najrazboritije 
s obzirom na protivnike. Zato nastoj posjedovati 
odjeću blagosti prema bližnjemu, strogosti prema 
samome sebi, poniznosti prema Bogu, dosjetljivo¬ 
sti prema đavlu po uzoru Krista koga moraš na¬ 
sljedovati. 44 

Šesto, nadalje promatraj koliko je ono što 
Krist trpi. U želji za trpljenjem prigrli križ c’a bi 
poput Krista podnosio okove kao bespomoćna sve- 
mogućnost, pogrde kao siromašna dobrota, poruge 
kao luda mudrost, kazne kao nepravedna praved¬ 
nost. Potrebno je da želiš podnositi muku križa. 


** Usp. Mt 4. 3—11. 


43 



a to znači: trpljenje puno nepravde u stvarima, 
pogrde u riječima, izrugivanje u znakovima, kazne 
u mučenju. 

Sedmo, promatraj što proizlazi iz njegova trp¬ 
ljenja, a svjetlom istine, očima kontemplacije gle¬ 
daj kako je zbog toga, što je Jaganjac pretrpio, 
»otpečaćeno sedam pečata knjige« o čemu govori 
peto poglavlje Otkrivenja. Ta knjiga sadrži opće 
poznavanje stvari, a među njima je njih sedam 
bilo čovjeku sakriveno. To je snagom Kristove 
muke otkriveno, naime, da je: Bog divan, duh 
razuman, svijet sjetilan, raj poželjan, pakao uža¬ 
san, krepost hvalevrijedna, krivica kažnjiva. 

4. Prvo, »divni Bog« se po križu očitovao kao 
najveća i neistraživa Mudrost, kao najveća i bespri¬ 
jekorna Pravednost, kao najveće i neizrecivo Milo¬ 
srđe. Svojom je izvanrednom mudrošću izigrao đav¬ 
la, najvećom pravednošću pronašao cijenu otkup¬ 
ljenja, zbog neshvatljiva milosrđa predao je za nas 
svoga Sina. Promatramo li to pomnjivo, na najja¬ 
sniji način ćemo doživjeti Boga. 

Drugo, razumnost se duha očitovala po križu 
na tri načina, naime: kolika je njegova dobrostivost 
prema anđelima, koliko je njegovo dostojanstvo 
prema ljudima, kolika okrutnost prema đavlima. 
Anđeli su, naime, dopustili da njihov Gospodin bu¬ 
de razapet. Sin je čovječji razapet poradi ljudsko¬ 
ga roda, a to se dogodilo na poticaj đavlov. 

Treće, sjetilni se svijet očitovao po križu, jer 
je on mjesto na kojem vlada sljepoća i jer istinsko 
i najveće svjetlo nije priznao. 45 U njemu vlada ne¬ 
plodnost, jer je prezreo Isusa Krista kao neplodna. 

n Usp. Iv 1, 9. 

U njemu vlada bezakonje, jer je svoga Boga i Go¬ 
spodina, svoga nedužnog prijatelja, osudilo i pogu¬ 
bio. 

Četvrto, željeni se raj očitovao po križu. On 
predstavlja najviši vrhunac svekolike slave, prizor 
svekolikoga veselja, spremište svakog obilja; jer 
je Bog, a da bi nam povratio ono prebivalište, 
postao je prezren, bijedan, siromašan čovjek. U 
njemu je uzvišenost ustupila mjesto prezrenosti, 
pravednost se podvrgla krivnji, preobilje je prigr¬ 
lilo neimaštinu. Svevišnji je, naime, Vladar prihva¬ 
tio bijedno ropstvo da bismo mi bili uzdignuti u 
slavi. Najpravedniji se Sudac podvrgao najkažnji- 
vijoj krivici da bismo se mi opravdali od grijeha. 
Najimućniji Gospodar je prihvatio krajnju neima¬ 
štinu da bismo se mi obogatili izobiljem. 

Peto, očitovao se po križu, jesr je pakao mjesto 
užasa, prepun bijede, sramote, nevolje i jada. Ako 
je, naime, trebalo da Krist sve to pretrpi poradi 
uništenja grijeha i poradi zadovoljštine, bat će mno¬ 
go potrebnije da to pretrpe prokletnici poiradi pra¬ 
vedne odmazde i naknade za njegove zasluge. 

Šesto, po križu se očitovala svake hvale vrije¬ 
dna krepost, ukoliko je, naime, dragocjena, divna, 
plodonosna. Dragocjena je, jer je Krist položio život 
prije nego da bi se suprotstavio kreposti; lijepa je, 
jer je blistala i u samim porugama; plodonosna je, 
jer je jedna savršena primjena kreposti lišila pakao 
njegove moći, nebo otvorila, zemlju obnovila. 

Sedmo, po križu se očitovala ova opakost greš¬ 
ne optužbe, kad je za svoje oproštenje zahtijevala 
tako veliku odmazdu, tako golemu pomimicu, lijek 
tolike gorčine pa je trebalo da Bog i čovjek u je- 

dinstvu iste osobe zadovolji za drskost od koje nije 
bilo veće, po najprezrenijoj bijedi. Za gramzljivost 
najvećega stupnja zadovoljio je najvećim siromaš¬ 
tvom; za najveću raspuštenost zadovoljio je podno¬ 
šenjem unutrašnje gorčine. 

5. Evo, dakle, kako se sve to očituje u križu. 
Sve se svodi na ovo sedmero. Zbog toga je križ: 
ključ, vrata, put i sjaj istine, a ako nju netko nosi 
i na opisani način slijedi, »ne hodi po tami« nego 
ima svjetlo života«. 4 ® 


§ 4. Sedam stupnjeva po kojima se dolazi 
do utivanja ljubavi 

6. Evo sedam stupnjeva po kojima se dolazi 
do uživanja ljubavi primanjem Duha Svetoga, a to 
su: pažljiva budnost, hrabro pouzdanje, vatrena 
čežnja, zanosno uzdignuće, smirena dopadnost, ugod¬ 
no veselje, tijesna pripadnost. U svemu tome moraš 
napredovati tim redom, ukoliko želiš prispjeli do 
savršene ljubavi i do ljubavi Duha Svetoga. 

Potrebno je, naime, da te budnost podstrekava 
zbog Zaručnikove blizine u tolikoj mjeri da mogneš 
reći: »0 Bože, ti si Bog moj, gorljivo tebe tražim«. 47 
Sjeti se zatim one iz Pjesme nad pjesmama: »Ja 
spavam, ali srce moje bdi«; ili se sjeti one Proro¬ 
kove riječi: »Dušom svojom žudim tebe noću i du¬ 
hom svojim u sebi te tražim«. 49 

Drugo, potrebno je da te pouzdanje ohrabruje 
poradi Zaručnikove postojanosti tako da možeš re- 

« Iv 8, 12. 

« Ps 63, 2. 

41 Pj 8, 6. 

« Iz 26, 9. 

ći: »Tebi se, Jahve, utječem, o da se ne postidim 
nikada!«* Nadodaj i onu Jobovu riječ: »On me ubiti 
može: nade druge nemam nego da svoje držanje 
pred njim opravdam« . S1 

Treće, potrebno je da te žudnja zbog Zaručni¬ 
kove miline toliko raspali da mogneš reći: »Kao 
što košuta žudi za izvor-vodom, tako duša moja, 
Bože, čezne za tobom«. 52 I da se sjetiš onih riječi iz 
Pjesme nad pjesmama: »Ljubav je jaka kao smrt«; 
i one druge: »Bolna sam od ljubavi!« 53 

Četvrto, potrebno je da te zanos zbog Zaruč¬ 
nikove uzvišenosti uzdigne tako da možeš reći: 
»Kako su mili stanovi tvoji, Jahve nad vojskama!« 54 
Kao i one Zaručnikove riječi: »Povuci me za so¬ 
bom« itd. 55 Ili onu Jobovu: »Kamo sreće, da mi se 
zadaviti!« 56 

Peto, treba da te smiri dopadnost zbog Zaruč¬ 
nikove ljepote u tolikoj mjeri da bi mogla reći sa 
zaručnicom: »Dragi moj pripada meni a ja nje¬ 
mu!« 57 Kao i onu: »Dragi moj je bijel i rumen, 
ističe se među tisućama!« 58 

Šesto, treba da se naslađuješ radošću poradi 
Zaručnikova Savršenstva u tolikoj mjeri da mogneš 
reći: »Kad se skupe tjeskobe u srcu mome, tvoje 
mi utjehu dušu vesele«. 59 Kao i riječi: »0 kako je 


» Ps 31, 2. 

51 Job 13, 15. 

52 Ps 42, 2. 

53 Pj 2, 5. 

* Ps 84, 2. 

55 Pj 1, 4. 

» Job 7, 15. 
57 Pj 2, 16. 
m Pj 5, 10. 

» Ps 94, 19. 

velika, Jahve, tvoja dobro ta!« 6,1 Sjeti se i one Apo¬ 
stolove riječi: »Pun sam utjehe, preobilna je radost 
moja« itd. 61 

Sedmo, privrženost treba da te zbog Zaručniko¬ 
ve ljubavi s njime tako sjedini da uzmogneš reći: 
»Meni je milina boraviti u Božjoj blizini«. 62 I da 
možeš dodati i onu: »Tko će nas rastaviti od lju¬ 
bavi Kristove?« 63 

7. Među ovim stupnjevima postoji red i rie 
smije se stati prije posljednjega, niti se do njega 
može prispjeli drugačije nego samo po posrednim 
stupnjevima koji stoje u međusobnom odnosu. Na 
prvome stupnju vlada razmatranje a na ostalima 
koji slijede prevladava čuvstveno doživljavanje. Bu¬ 
dnost, naime, razmatra kako je časno, kako je ko¬ 
risno, kako ugodno ljubiti Boga. Iz toga na neki 
način rođeno pouzdanje rađa žarku želju, a ona ra¬ 
đa zanos. I napokon se dolazi do sjedinjenja, po¬ 
ljupca i zagrljaja, a do toga neka nas dovede itd. — 
Amen. 


§ 5. Sažetak 

8. Spomenuti se stupnjevi mogu sažeti na sli¬ 
jedeći način; najprije treba razlikovati stupnjeve 
čišćenja ovako: Zbog svoje opakosti posrami se, 
zbog suda dršći, zbog kazne zapomaži, zbog lijeka 
zamoli pomoć, zbog neprijatelja se bori sa supro- 
tivštdnom, zbog nagrade čezni za mučeništvom, a 
zbog utjehe približi se Kristu. 

® Ps 31, 20. 

« 2 Kor 7, 4. 

« Ps 73, 28. 

« Rim 8, 35. 

Stupnjevi koji se odnose na prosvjetljenje raz¬ 
likuju se ovako: promatraj 

— tko je onaj koji trpi i daj se zarobiti vje¬ 
rom; 

— kakav je onaj koji trpi pa suosjećanjem 
našloj doživjeti gorčinu; 

— kolik je onaj koji trpi te se zadivljen sne¬ 
bivaj; 

— zbog čega trpi pa se s pouzdanjem zahvaljuj; 

— na kakav način trpi pa mu nastoj postati 
sličnim; 

— koliko je ono što trpi pa se za to oduševi 
i to prigrli. 

Napokon nastoj shvatiti i razumjeti što iz toga 
slijedi. 

Stupnjevi se »puta sjedinjenja« razlikuju ova¬ 
ko: 

— budnost neka te drži spremnim zbog Za¬ 
ručnikove blizine; 

— pouzdanje neka te hrabri zbog njegove stal¬ 
nosti; 

— čežnja neka te raspaljuje zbog njegove mi¬ 
line; 

— zanos neka te uzdiže zbog njegove uzviše- 
nosti; 

— dopadnost neka te smiruje zbog njegove 
ljepote; 

— radost neka te opije zbog njegove ljubavi; 

— privrženost neka te sjedinjuje zbog snage 
njegove ljubavi, da pobožna duša može u svom 
srcu reći Gospodinu: Tebe tražim, u tebe se ufam, 
tebe želim, u tebi ostajem, tebe primam, tebi kli- 
čem i napokon uza te prianjam. 

§ 6. Druga podjela procesa napredovanja 
na devet stupnjeva 


9. Uvaži da se stupnjevi napredovanja mogu 
razlikovati i drugačije, nadme, prema trostrukoj 
razlici koja odgovara trostrukoj hijerarhiji. Sva¬ 
kom je, naime, nakon pada naših praroditelja po¬ 
trebno troje, a to su: gorčina, zahvalnost i sličnost. 
Da prvi čovjek nije sagriješio, dostajalo bi dvoje, 
i to: zahvalnost i sličnost. Zahvalnost bi 
bila potrebna poradi milosti, a sličnost poradi pra¬ 
vednosti. Sada je, međutim, potrebna i gorčina 
poradi liječenja. Grijesi, naime, koji su učinjeni 
zbog užitka ne mogu se ukloniti drugačije, nego 
samo kajanjem koje zadaje bol. 

Pomoću gorčine treba vagati zla koja nas sna- 
đoše zbog naše zloće; treba ih se sjećati zbog Kri¬ 
stove tjeskobe, treba tražiti lijekove poradi bijede 
našega bližnjeg. 

Sa zahvalnošću se treba diviti dobročinstvima 
zato što smo stvoreni iz ničega; treba da svoje za¬ 
sluge smatramo bezvrijednima poradi naknade za 
grijehe; treba da zahvaljujemo što smo očuvani od 
pakla i uzdignuti do nebeskih visina. 

Na sličan način mora pogled na istinu biti 
uzdignut prema gore, osjećaj ljubavi proširen na 
vanjske stvari, a čin odlučnosti treba da bude 
usmjeren prema unutrašnjosti. Tako ćeš piispjeti 
do uzdignuća iznad samoga sebe po promatranju 
istine, i to samo po dubokom poniranju u božan¬ 
ske stvarnosti; razumijevanjem ćeš piispjeti do 
uočavanja svega, a znanjem do prihvaćanja sudova 

po izgrađenoj vjeri. 64 — Isto je tako potrebno da 
se proširivanje vrši brižljivo po osjećaju ljubavi, 
čežnjom za nebeskim uživanjem, prihvaćanjem ra¬ 
zumskih stvari — prijateljstvom; preziranjem tje¬ 
lesnih užitaka — čednošću; jednako je talko potreb¬ 
no da vježbanje u tebi bude čin odvažnosti i to 
po brzom suprotstavljanju teškoćama; hvalevrijed¬ 
nim činima — velikodušnošću; prihvaćanjem ne¬ 
znatnih stvari — poniznošću. 

10. Čišćenje u »gorčini« u kojem je uključeno 
kajanje s obzirom na tebe, treba da bude bolno po 
žalosti poradi zala koja pritišću tebe samoga, Kri¬ 
sta i bližnjega. — Suosjećanje s obzirom na Krista 
treba da bude prožeto strahom iz poštovanja poradi 
skrivenih sudova koji su ipak istiniti, iako su neiz¬ 
vjesni, Ikao što su vrijeme, dan i sat. — Suosjećanje 
s obzirom na bližnjega treba da bude glasno po 
pouzdanju poradi pomoći koja je neprestano sprem¬ 
na da nam stigne od Boga po Kristu i po zagovoru 
svetih. 

Prosvjetljenje u sličnosti u kojem se nalazi 
gledanje prve istine, uzdignuto do neshvatljivoga. 
U njoj se također nalazi osjećaj ljubavi upravljen 
prema Bogu, proširen prema bližnjemu, ispražnjen 
prema svijetu; čin odvažnosti upravljen prema pre¬ 
poručljivome, proširen na ono što se može priopćiti, 
ispražnjen s obzirom na ono što treba prezreti. 

U zahvalnosti treba da bude uključeno savršen¬ 
stvo u kojem se nalazi budnost koja se uzdiže do 
hvalopojke zbog koristi dobročinstava; veselje koje 
se uzdiže do klicanja zbog dragocjenosti darova; 
k tomu dolazi dobrohotnost do zagrljaja poradi 
darežljivosti darovatelja. 

« 2 Kor 10, 5. 

§ 7. Dvostruko promatranje božanskih stvari 


11. Uvaži da pogled na istinu mora biti usmje¬ 
ren prema neshvatljivome, a to je otajstvo presve¬ 
toga Trojstva do kojega se uzdižemo promatranjem 
(kontemplacijom) i to na dva načina: ili po polo¬ 
žaju, ili po odnosu. Prvo postavlja Augustin a drugo 
Dionizije. 

Po položaju prije svega shvaćamo nešto kao 
vlastito, a nešto kao prisvojeno; to je ono posred¬ 
no između ovoga i onoga. Shvati, dakle i proma¬ 
traj, ako možeš, ono zajedničko s Bogom i spoznaj 
kako je Bog prvi bitak, savršena narav, blažen ži¬ 
vot, a to ima nužnu posljedicu. Ponovo pogledaj i 
uvidi, ako možeš, kako je Bog nazočna vječnost, 
jednostavnost koja ispunja, stalnost koja pokreće. 
A sve to isto tako ima posljedak i naravnu pove¬ 
zanost. — Konačno pogledaj kako je Bog nepri¬ 
stupačna svjetlost,“ nepromjenljivi duh, neshvatljiv 
mir; a sve to ne samo da uključuje jedinstvo bitka, 
nego uključuje i najsavršenije Trojstvo. Svjetlost, 
naime, poput roditelja rađa sjaj, a sjaj i svjetlo 
proizvode toplinu, kao što toplina proistječe iz 
obojega, iako ne proistječe na način djeteta. Ako 
je, dakle, Bog ukoliko je svjetlo, nepristupačan 
ondje gdje se nalaze sjaj i toplina, bitak i osoba, 
zaista je u Bogu Otac, i Sin, i Duh Sveti, a to su 
vlastitosti božanskih osoba. — Duh također kao 
počelo začinje i iz sebe proizvodi Riječ, a iz njih 
proistječe dar ljubavi, i to se može otkriti u svakom 
savršenom duhu. Ako je, dakle, Bog nepromjenljiv 
duh, očito je da se u božanskom bitku nalazi prvo 


65 Usp. 1 Tim 6, 16. 

Počelo, vječna Riječ, savršeni Dar, a to su vlasti¬ 
tosti božanskih osoba. — Mir 'također uključuje, 
povezanost mnogih. Ništa se drugo ne može među¬ 
sobno savršeno povezati, nego samo ono što je 
međusobno slično; nema govora o sličnosti nego 
samo onda kad su dvojica slična trećemu, ili kad 
je jedan sKčan drugomu. No, u božanskom životu 
ne mogu dvojica proizlaziti od trećega na isti na¬ 
čin: zato je, dakle, nužno, ako u božanskom životu 
postoji pravi mir, da u njemu bude prvo počelo, 
njegova slika i povezanost obojega. 

12. Zatim se u božanskom životu vlastito- 
s t i razlikuju na tri načina. — Prve vlastitosti su: 
jedinstvo, istina, dobrota. — Jedinstvo se pripisuje 
Ocu, jer je on izvor; istina se pripisuje Sinu, 
jer je on slika; dobrota se pripisuje Duhu Sve¬ 
tom, jer je on povezivanje. 

Druge vlastitosti jesu: moć, mudrost, volja; 
moć se pripisuje Ocu, jer je on Počelo; mudrost 
se pridaje Sinu, jer je on Riječ, a volja se pridaje 
Duhu Svetom, jer je on Dar. 

Treća skupina vlastitosti jesu: uzvišenost, lje¬ 
pota, naslada. — Uzvišenost se pridaje Ocu poradi 
jedinstva i vlasti. Ona, naime, nije ništa drugo, 
nego jedinstvena i jedina vlast .— Ljepota se pri¬ 
daje Sinu poradi istine i mudrosti. Mudrost, naime, 
u sebi uključuje mnoštvo ideja; »ljepota nije ništa 
drugo nego brojevna jednakost«. — Naslada se 
pridaje Duhu Svetom poradi volje i dobrote. Gdje 
je najveće dobro spojeno s voljom, ondje se nalazi 
najveća naslada. — U Bogu se, dakle, nalazi veli¬ 
čanstvena uzvišenost, divna ljepota, poželjna na¬ 
slada. — To je, dakle, uzdizanje putem tvrdnje 
(afirmacije). 

13. No, druga je odličnija, ona, naime, koja ide 
putem nijekanja (negacije), jer, kao što veli Dio- 
nizije, »tvrdnje su nezbijene, a nijekanja su isti¬ 
nita«, iako se čini kao da nešto manje ikazuju, ipak 
kazuju više. I ovaj se način uzdizanja ostvaruje 
nijekanjem svega, ali tako da u tome nijekanju 
bude neki red; započinjući od nižih stvari prema 
višima, dolazi se također do uključenja izvanredna 
položaja, kao kad se kaže: Bog nije nešto osjetno, 
nego je on nadosjetan; on nije nešto piredočljivo, 
ni shvatljivo, niti nešto što postoji iznad svega 
toga. 1 tada se pogled na istinu prenosi na tamu 
duha te se uzdiže više i dublje zato što premašuje 
samoga sebe i sve stvoreno. I to je najodlićniji 
način uzdizanja. Ali ipak zato što je savršen, una¬ 
prijed zahtijeva drugi, kao što savršenstvo pretječe 
prosvjetljenje i kao što nijekanje pretječe tvrđenje. 
No, taj način uzdizanja je toliko vatreniji, koliko 
je snaga uzdizanja dublja; toliko je plodniji, ko¬ 
liko je osjećanje bliže. I zato je korisno u njemu 
se vježbati. 

14. Uvaži da u prvoj hijerarhiji treba Istinu za¬ 
zivati plačem i molitvom, a to je svojstveno Anđe¬ 
lima;* 6 slušati je valja učenjem i čitanjem, a to je 
svojstveno Arkanđelima; naviještata je treba pri¬ 
mjerom i propovijedanjem, a to je svojstveno Kne¬ 
zovima. — U drugoj hijerarhiji k Istini treba pri¬ 
stupati kao k utočištu i skloništu, a to je svojstve¬ 
no Vlastima; Istinu treba prigrliti gorljivošću i 
natjecanjem, a to je svojstveno Krepostima; sjedi¬ 
niti je treba s prijezirom samoga sebe i s mrtve- 
njem, a to je svojstveno Gospodstvima. — U trećoj 

66 Za bolje razumijevanje ovoga korisno je pročitati: 
S. Bakšić, Bog Stvoritelj — Poglavlje III, str. 326. i d. 

hijerarhiji treba se klanjati Istini po žrtvi i pohva¬ 
lama, a to je svojstveno Prijestoljima; treba joj 
se diviti sa zanosom i promatranjem, a to je svoj¬ 
stveno Kerubinima; prigrliti je treba poljupcem i 
ljubavlju, a to je svojstveno Serafinima. — Sve 
što je ovdje spomenuto uvaži, jer se u tome nalazi 
izvor života. 

JDul k (2jubaoi 

Svoja mistična iskustva i doživljaje obradio je sv. 
Bonaventura u svojim djelima, obdaren tumačenjem 
otajstava nadnaravnoga-milosnoga života, koja je dubo¬ 
ko proživljavao. 

Iz područja mistike objavljeno je deset djela ovo¬ 
ga velikog crkvenog Naučitelja, koji je — skupa s To¬ 
mom Akvinskim — dominirao zlatnim vijekom sko¬ 
lastike i svojim mističnim uzletima sličio Serafinu. 

Baš zato što je sveto živio, ostavio nam je u rela¬ 
tivno kratkoj životnoj dobi biserna djela mistike, a na 
svoje suvremenike vršio je veliki utjecaj, sudjelujući 
aktivno u životu Crkve i svoga Franjevačkog reda, ko¬ 
jega je obnovio. Predavao je na Sorboni, skupa s To¬ 
mom; bio je začetnik Lyonskoga koncila. 

Imao je stečeno i uliveno znanje... Još u Parizu, 
na Sveučilištu, imao je vrsnoga učitelja Aleksandra Ha- 
leškog, koji je djelovao na njegovu znanstvenu usmje¬ 
renost; posjedovao je i mistično iskustvo, koje je znao 
izraziti kroz znanstvene — duhovne sisteme. Filozofski 
i teološki naobražen, slijedeći Platona i Augustina, Iva¬ 
na i Pavla, naglasujući metafizički krlstocentrizam, taj 
Platon krSćanstva je slobodan u svojim razmišljanji¬ 
ma, kojima daje svoje značenje i tumačenje, koje pro¬ 
izlazi iz nadahnuća njegove spekulacije i mističnoga 
iskustva; iz žara ljubavi, posebno kad zbori o Ljubavi. 
I ovome je djelu dao svoj osobni pečat. — U njemu 
metaforički u prenesenom smislu) zbori o tri etape 

puta koji vodi k Bogu: o čišćenju, prosvjetljenju i sje¬ 
dinjenju. 

TRI PUTA, ili trostruki put, je sustav duhovnih 
vježbi — načina po kojemu se postiže ćudoredna savr¬ 
šenost — savršena ljubav, tj. ona ljubav koja je zbir 
svih kreposti i mjerilo kršćanske savršenosti; koja je 
sam Božji život u nama, a plod je Duha Svetoga. 

I dok se Bonaventura u drugim svojim djelima 
služi skolastičkom metodom i stilom, s čvrstoćom lo¬ 
gike, ovo je djelo mističnoga karaktera, ali mu on daje 
znanstveno obilježje, u kojemu je sažeto i jezgrovito 
izrazio sve što se moglo reći u vezi kršć. savršenosti, 
nadovezujući se na mudroslovnu — bogoslovnu predaju 
Otaca staroga vijeka. 

Dakle, po Bonaventuri put do Boga — do Mudro¬ 
sti vodi preko tri puta: puta čišćenja (via purgativa), 
puta prosvjetljenja (via illuminativa) i puta sjedinjenja 
(via perfectiva). Ovome trostrukome putu odgovara tro¬ 
struki način vježbanja: čitanjem-razmatranjem, molje¬ 
njem i motrenjem. Nadalje, po Bonaventuri, put 
čišćenja vodi k miru, put prosvjetljenja k istini, a put 
sjedinjenja k ljubavi. 

Ovo se djelce u srednjem vijeku mnogo čitalo, 
razmatralo, tražilo i vršilo veliki uticaj na pobožnost, 
tako da su izdavači kritičkog izdanja mogli nabrojiti 
preko 300 starih rukopisa ovoga djela. 

Sastoji se od 30 savjeta. Pomoću istoga Bonaven¬ 
tura ima za cilj privesti duše na staze savršenstva, bliže 
Bogu, tako da duša u svjetlu vrhunaravnih istina spoz¬ 
na sebe i svoj Cilj; da se ogleda u liku Bogo-čovjeka 
i da se njemu suobliči. Samo tako može doći do prave 
Mudrosti — do Ljubavi. 


* 

* * 

Osvjetljavajući svoju raspravu pod tri vida: moral¬ 
nom, alegorijskom i anagoškom (mističnom), Bonaventura 
raščlanjuje TRI PUTA (De triplici via), te navodi da bi 
putu čišćenja odgovaralo poticalo savjesti, putu prosvjet¬ 
ljenja svjetlo razuma, a putu sjedinjenja iskra mudrosti. 1 

1 Sv. Bonaventura, TRI PUTA, I, 2. — Svmposion, 
knj. XXIX, Split, 1985. 

Za savjest, koja bi odgovarala putu čišćenja, daje pou¬ 
ke, savjete i načine po kojima se ona može i ima oči¬ 
stiti, da bi se ista sagledala pod pozitivnim i negativnim 
vidom, uz razmatranje i ispitivanje iste. Negativan vid 
uključuje sve poroke — mane (naš fundus). Također svra¬ 
ća pažnju na ono što izoštrava savjest: smrt, prolivena 
krv Kristova i lice Suca pred kojim se imamo pojaviti. 2 * 

Na putu prosvjetljenja čovjek se služi svjetlom razu¬ 
ma. To opet raščlanjuje na: napuštena zla, primljena do¬ 
bročinstva i obećanu nagradu. — Medu dobrima koja nam 
je Bog dao, najveća su Utjelovljenje i Presveto Trojstvo. 
— Sveti Pisac ima za cilj da se usmjerimo k Izvoru Dobra, 
koji će duši ispuniti sve želje u Sebi. 

Da bi se došlo do puta sjedinjenja, treba dušu oslo¬ 
boditi od svake neuredne privezanosti prema stvorenjima, 
kao što kože i Toma Kempenac: »Nemoj imati ono što te 
može smetati i lišiti te slobode srca«, 4 5 i po ljubavi — 
mudrosti doći u posjed Ljubavi. 

Ljubav treba uzdići nad ono što je osjetilno, predočlji- 
vo i spoznatljivo* jer se najveće Dobro otimlje spoznaji 
osjetila i razuma. Tu je Naučitelj stao. Tu dolazi isku¬ 
stvo mistike, iskustvo Apsolutnoga. 

Nadalje, sv. Bonaventura razlaže kako se po molitvi 
dolazi do Boga — do Mudrosti. Raščlanjuje molitvu, veza¬ 
nu uz odgovarajuća čuvstva, na njene dijelove; ističe nje¬ 
nu važnost i ulogu, te ljubav na njene stupnjeve. 

Također tumači kako se po kontemplaciji dolazi do 
prave Mudrosti, do Boga. Treba doći do — sna mira, do 
sjaja istine i do slatkoće ljubavi. 6 Do njih, pojedinačno, 
vodi sedam stupnjeva: do sna mira sedam stupnjeva, do 
sjaja istine isto tako. U sjaju istine promatra patnju 
Otkupitelja — Bogočovjeka, koja mora u duši probuditi 
odgovarajuće čuvstveno doživljavanje i spasonosne odluke. 
Tumači Knjigu sa sedam pečata, navodeći koji su to pe¬ 
čati, i naglasujući svu uzvišenost Križa. Do slatkoće lju¬ 
bavi, gdje je naglašena žarka žeđ za Bogom, vodi opet 
sedam stupnjeva. Po ljubavi se duša sjedinjuje s Lju¬ 
bavlju. 


* 


* * 


Razumljivo je da je u ovome djelu Bonaventura 
izrazio svoje osebujno mistično doživljavanje, koje je 


2 Nav. dj.. I, § 1, 7. 

J Nav. dj.. I, § 2. 

4 Toma Kempenac, NASUEDUJ KRISTA, XXVII, 1. 

5 Sv. Bonaventura, TRI PUTA, I, § 3, 17. 

4 Usp. nav. dj., III. 

plod njegove bogate duše i duhovnosti, i da je ono 
složene strukture. No uglavnom se svi učitelji slažu u 
tome da se put do Savršenosti može podijeliti na tri 
etape: put čišćenja, prosvjetljenja i sjedinjenja. — Taj 
put je nužno zahtjevan, jer je svrha čovjekova života 
sjediniti se s Bogom, za kojega je i stvoren. 

Da bi duša bila sposobna za božanska zrenja i pro¬ 
svjetljenja, treba prethodno biti očišćena u vatri kuš¬ 
nja, napasti i patnja; treba biti podvrgnuta čišćenju 
osjeta i duha — aktivnom i pasivnom čišćenju, uz svo¬ 
je osobno sudjelovanje i uz tajanstveni zahvat Duha 
Svetoga — u pasivnom čišćenju. 

Sv. Ivan od Križa navodi: 

»... čišćenje osjeta nije uspješno dok temeljito ne 
započne čišćenje duha..., što sve nesavršenosti i neured¬ 
nosti osjetnog dijela imaju svoju snagu u duhu, gdje zle 
i dobre navike iniaju svoj korijen.. ,« 7 Jer »božansko čiš¬ 
ćenje izvlači svu vlagu zloće .. .« 8 

Na putu prosvjetljenja duša se ogleda u zrcalu Kri¬ 
stovih savršenosti, u Njegovu liku, i motri svoje ne¬ 
dostatke; dokučuje i spoznaje jasnije cilj i svrhu svega 
stvorenoga, motreći sve što je okružuje u svjetlu Istine 
— Duha Svetoga. 

Na putu sjedinjenja duša se združuje s Bogom, po¬ 
stajući s Njime jedan duh. U tom se sjedinjenju, kako 
će Bonaventura reći (u Putu duha k Bogu), Bog doživ¬ 
ljava kao »divina suavitas «. 

Duša sudjeluje u božamskome životu; u vezi je 
s tri Božanske Osobe. To je već život mistike. Bog se 
prenosi u središte ljudske duše, samo Presv. Trojstvo 
i njegova božanska izlaženja. Prema tome, mistika je 
cjelokupni, unutarnji, nadnaravni, tajanstveni život mi¬ 
losti; izvanredno Božje djelovanje u čovjeku. Bog obu- 
zimlje posve dušu i s njom se sjedinjuje, da se pri 
tom ne razara bitna struktura čovjeka, nego se on preo¬ 
bražava. Po ovome su sjedinjenju moći duše nadasve 
osnažene; mistici očituju u sebi upravo božanske sna- 


7 Sv. Ivan od Križa, TAMNA NOĆ, 2N 3, 1 — Sym- 
posion, knj. III, Split, 1977. i 1983. 

< Nav. dj„ 2N, 10, 1. 

ge, jer preko njih sam Duh Sveti izvodi djela koja su 
iznad ljudskih sila i mogućnosti; očituju izvanrednu 
aktivnost. Duša doživljava neposrednu spoznaju Boga; 
posvuda osjeća Božju nazočnost. Iina trajni i jednostav¬ 
ni pogled na Njega, pun miline i nježnosti. 

»Dušu krijepi snaga — kako će reći Terezija Avilska 
— što ju dobiva pijući vino iz one pivnice u koju je uvede 
Zaručnik i ne pušta je iz nje. Ta se snaga prelijeva u slabo 
tijelo...«* 

I dalje nastavlja, pišući o učincima sjedinjenja duše 
s Bogom: 

»Ovdje se daje u obilju voda ranjenom jelenu. Ovdje 
se naslađuje u šatoru Božjem. Ovdje golubica, što je Noe 
posla da vidi da li se slegao potop, nalazi maslinu, u znak 
da je našla čvrsto tlo usred voda i oluja ovoga svijeta«. 10 

Ali da bi duša došla do mističnoga sjedinjenja i 
iskustva, treba prethodno postati slična Kristu, postati 
Križ, da po Križu bude preobražena Slavom — Ljubav¬ 
lju. Ili kako reče Tauler: »O djeco, prije nego se ovo 
na ovaj način dogodi, valja naravi umirati od mnoge 
još smrti...« Ili kao što reče sv. Pavao: »Mi uvijek 
i svuda na svome tijelu nosimo smrtne patnje Isusove, 
da se na našem tijelu očituje i život Isusov«. 11 

A bitne mistične milosti »uvijek su povezane sa 
zemaljskim patnjama, koje se podnose iz ljubavi pre¬ 
ma Bogu«. 12 To su: mistični mir srca u Bogu, mistična 
sabranost, pojačani darovi Duha Svetoga, a posebno 
Božja prisutnost, Božje darivanje — podavanje duši, 
koje je ujedno i uliveno mistično motrenje ili ulivena 
kontemplacija. 

»Zato da bi duša prešla u uživanje božanskih veličina, 
u prvom je redu potrebno da joj tamna noć motrenja 
uništi i poruši njenu niskost, stavljajući je u tamu, u su¬ 
hoću i prazninu s obzirom na svaku stvar... «, 13 ističe Ivan 
od Kriza; da bi mogla biti sposobna za božansko sjedinje¬ 
nje s Ljubavi. 


» Terezija Avilska, DUHOVNI GRAD, VII Stan, IV, 11. 

10 Nav. dj., III, 13. 

11 II Kor 4, 10. 

12 Jeronim Jaegen, MISTIČNI ŽIVOT MILOSTI. I, 3 — 
Symposion, knj. XXII, Split, 1983. 

13 Sv. Ivan od Križa, TAMNA NOĆ, 2N, 9, 2. 

I sv. Bonaventura, po ovome djelu, upravo želi do¬ 
vesti dušu na put mistike, u Srce Ljubavi. A tome 
teži ne samo duhovna teologija, nego sve stvoreno, jer 
je već samim stvaranjem Bog u nas usadio žeđu da Ga 
tražimo, nađemo i uživamo. Život mistike je život lju¬ 
bavi Presv. Trojstva, kojim duša već ovdje na zemlji 
može živjeti. Jer je sjedinjenje duše s Bogom, a to je 
mistika, svrha čovjekova zemaljskog i nebeskog op¬ 
stanka i bivovanja; sam BOG. 

To je Bonaventurina najomiljenija tema i sadržaj, 
njegov najdraži govor o Ljubavi, koja je sve pokre¬ 
nula i svemu dala opstanak. Zato pri kraju djelca on 
zbori o Bogu, o vlastitostima Božanskih Osoba, nabra¬ 
jajući vlastitosti koje pripadaju pojedinoj Božanskoj 
Osobi. 

»... i spoznaj kako je Bog pravi Bitak, savršena na¬ 
rav, blaženi život..., kako je Bog nazočna vječnost, jedno¬ 
stavnost koja ispunja, stalnost koja pokreće..., kako je 
Bog nepristupačna svjetlost, nepromjenljiv duh, neshvatljiv 
mir, a sve to ne samo da uključuje jedinstvo bitka, nego 
uključuje i najsavišenije Trojstvo«.** 

»Ako je dakle Bog nepromjenjliiv duh, očito je da 
se u božanskom bitku nalazi prvo Počelo, vječna Riječ, 
savršeni Dar, a to su vlastitosti Božanskih Osoba«. 131 

I nastavlja: »Gdje je najveće dobro spojeno s vo¬ 
ljom, ondje se nalazi najveća naslada. U Bogu se, dakle, 
nalazi veličanstvena uzvišenost, divna ljepota, .poželjna 
naslada«, 16 tj. zasićenje svih želja, jer je On Dobro 
izvan kojega nema dobra, Ljubav izvan koje nema lju¬ 
bavi; »Biće od kojega se ništa veće ne može zamisliti«. 

Sama spoznaja da postoji to Biće, da On jest, 
ispunja našu dušu beskrajnom radošću. A da On jest, 
i Bonaventura će to veličanstveno izreći: »Čisti Bitak 
jest sam po sebi do te mjere uešto najsigurnije, da 
uopće nije moguće zamisliti njegovo nepostojanje«. 17 
A da nam pak to Biće pripada, da nam se po ljubavi 
predaje, da je naša baština i svojina, i da se s tim 


14 Sv. Bonaventura, TRI PUTA, III, § 7, 11. 

15 Nav. dj. 

16 Nav. dj., III, § 7, 12. 

17 Sv. Bonaventura, PUT DUHA K BOGU, V, 3. 

Bićem naša duša sjedinjuje već ovdje na zemlji i da 
će u tom sjedinjenju vječno živjeti u Zemlji Otkrive¬ 
nja, to je beskrajna sreća. 

Pa dok nas Bonaventura kroz ovo svoje djelo — 
minuciozno satkano i filigranski iskovano, u kojemu se 
očituje njegov sublimirani duh i mistični žar srca — 
dovodi na puteve ljubavi koji vode k Ljubavi, nastojmo 
prepoznati i naći tu Ljubav, i kroz »smrt« se prepu¬ 
stiti Njenu djelovanju, da bismo zauvijek bili obuhva¬ 
ćeni tim čistim Izvorom i Uvirom našega bitka, koji 
u nama vječno S umi — 

kao beskrajni Ocean Života. 


S. Malija od Presv. Srca 
urednica 

Svoja mistična iskustva i doživljaje izrazio nam je sv. 
Bonaventura — taj Platon kršćanstva, koji je skupa s Tomom 
Akvinskim dominirao zlatnim vijekom skolastike — kroz znan¬ 
stvene — duhovne sisteme. 

I ovome djelu daje svoje osobno značenje i tumačenje, 
koje proizlazi iz nadahnuća njegove spekulacije i mističnoga 
žara. 

TRI PUTA (ili trostruki put) je sustav duhovnih vježbi — 
načina, po kojima se postiže savršena ljubav; tri su etape toga 
puta koji vodi k Bogu: put čišćenja, prosvjetljenja i sjedinjenja. 

lako je djelo mističnoga karaktera. Bonaventura mu daje 
znanstveno obilježje; u njemu je sažeto i jezgrovito izrazio sve 
što se moglo reći u vezi kršćanske savršenosti, nadovezujući 
se na mudroslovnu-bogoslovnu nauku Otaca staroga vijeka. 

Osnovna mu je ideja i sadržaj — ljubav, koja je život 

Ljubavi. 



